|  |
| --- |
| 1. SJEDNICA GRADSKOG VIJEĆA GRADA POŽEGE   TOČKA 19. b) DNEVNOG REDA  PRIJEDLOG ODLUKE O DAVANJU PRETHODNE SUGLASNOSTI NA STATUTGRADSKOG MUZEJA POŽEGA PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Svibanj 2022. |

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradonačelnik

KLASA: 024-01/22-02/3

URBROJ: 2177-1-01/01-22-2

Požega, 16. svibnja 2022.

GRADSKOM VIJEĆU GRADA POŽEGE

PREDMET: Prijedlog Odluke o davanju prethodne suglasnosti na Statutarnu Odluku o izmjenama i dopunama Gradskog muzeja Požega

- dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21.) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14. /18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o davanju prethodne suglasnosti na Statutarnu Odluku o izmjenama i dopunama Gradskog muzeja Požega.

Pravna osnova za ovaj Prijedlog Odluke je u odredbi članka 54. stavka 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.), odredbama Zakona o muzejima i (Narodne novine, broj: 61/18. i 98/19.) i članka 39. stavka 1. podstavka 16. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o davanju prethodne suglasnosti na Statutarnu Odluku o izmjenama i dopunama Gradskog muzeja Požega

3. Odluka Upravnog vijeća Gradskog muzeja Požega, Statutarna Odluku o izmjenama i dopunama Statuta Gradskog muzeja Požega i Zapisnik sa 6. sjednice Upravnog vijeća Gradskog muzeja Požega od 6. svibnja 2022. godine

4. Statut Gradskog muzeja Požega (URBROJ:150-1/17 od 21. ožujka 2017. godine i URBROJ: 308/19. od 16. srpnja 2019. godine)

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradonačelnik

KLASA: 024-01/22-02/2

URBROJ: 2177-1-01/01-22-3

Požega, 11. svibnja 2022.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. i 144/20.) te članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 10. ožujka 2020. godine, donosi

Z A K L J U Č A K

1. Ovim Zaključkom utvrđuje se Prijedlog Odluke o davanju prethodne suglasnosti na Statutarnu Odluku o izmjenama i dopunama Statuta Gradskog muzeja Požega kao u predloženom tekstu.
2. Prijedlog Odluka iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradsko vijeće

KLASA: 024-01/22-02/2

URBROJ: 2177-1-02/01-22-4

Požega, \_\_. svibnja 2022.

Na temelju članka 54. stavka 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.), članka 24. stavka 1. podstavka 3. Zakona o muzejima i (Narodne novine, broj: 61/18. i 98/19.) i članka 39. stavka 1. podstavka 16. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 12. sjednici, održanoj dana \_\_. svibnja 2022. odine, donosi

O D L U K U

o davanju prethodne suglasnosti na Statutarnu Odluku o izmjenama i dopunama

Statuta Gradskog muzeja Požega

I.

Gradsko vijeće Grada Požege daje prethodnu suglasnost na Statutarnu Odluku o izmjenama i dopunama Statuta Gradskog muzeja Požega, URBROJ: 175-1/2022., u tekstu koji je utvrdilo Upravno vijeće Gradskog muzeja Požega, na 6. sjednici, održanoj, 6. svibnja 2022. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradskom muzeju Požega, Matice hrvatske 1, 34000 Požega
2. Upravnom odjelu za samoupravu, ovdje
3. Upravnom odjelu za društvene djelatnosti, ovdje
4. Pismohrani.

O b r a z l o ž e n j e

uz Odluku o davanju prethodne suglasnosti na Statutarnu Odluku o izmjenama i dopunama Statuta Gradskog muzeja Požega

I. UVOD I PRAVNA OSNOVA

Gradski muzej Požega dostavio je dana, 16. svibnja 2022. godine Gradskom vijeću Grada Požege, Odluku u svezi davanja prethodne suglasnosti na tekst Statutarne Odluke o izmjenama i dopunama Statuta Gradskog muzeja Požega koja je usvojena na 6. sjednici Upravnog vijeća Gradskog muzeja Požega, održanoj 6. svibnja 2022. godine.

Pravna osnova za donošenje predloženog akta sadržana je u članku 54. stavku 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.) (u nastavku teksta: Zakon o muzejima), odredbama Zakona o muzejima (Narone novine, broj: 61/18. i 98/19.) (u nastavku teksta: Zakon o muzejima) i u članku 39. stavku 1. podstavku 16. Statuta Grada Požege (Službene novine Grada Požege, broj: 2/21.) (u nastavku teksta: Statut Grada Požege).

Člankom 24. stavkom 1. podstavkom 3. Zakona o muzejima propisano je da Upravno vijeće muzeja donosi statut uz prethodnu suglasnost osnivača, odnosno osnivača s većinskim udjelom, a člankom 54. stavkom 1. Zakona o muzejima propisano je da statut ustanove donosi upravno vijeće uz prethodnu suglasnost osnivača ustanove ako zakonom ili aktom o osnivanju nije drugačije određeno.

Statut Grada Požege, u članku 39. stavku 1. podstavku 16. propisuje da Gradsko vijeće Grada Požege daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano.

Nadalje člankom 25. stavkom 1. točkom 2. alinejom 1. Statuta Gradskog muzeja Požega (URBROJ:150-1/17 od 21. ožujka 2017. godine i URBROJ: 308/19. od 16. srpnja 2019. godine), propisano je da Upravno vijeće donosi statut te izmjene i dopune statuta uz prethodnu suglasnost Gradskog vijeća Grada Požege.

II. SADRŽAJ PREDLOŽENOG AKTA

Predloženim aktom Gradskom muzeju Požega daje se prethodna suglasnost na Statutarnu Odluku o izmjenama i dopunama Statuta Gradskog muzeja Požega, u tekstu koji je utvrdilo Upravno vijeće Gradskog muzeja Požega, na 6. sjednici, održanoj, 6. svibnja 2022. godine.

Nastavno se daje sadržaj Statutarne Odluke za koju se traži prethodna suglasnost:

1) uz članak 2. - dodan je stavak 2. prema kojemu Muzej u pravnom prometu prema inozemnim tijelima, pravnim i fizičkim osobama koristi, pored naziva na hrvatskom jeziku i naziv na engleskom jeziku koji glasi: „Požega Municipal Museum“.

2) uz članak 3.- izmijenjen je članak 7. Statuta, na način da se je sada izgled i način korištenja znaka Muzeja uređuje Priručnikom grafičkih standarda kojeg usvaja ravnatelj na prijedlog Stručnog vijeća.

3) uz članak 4. - članku 14. stavku 3. Statuta, dodan je novi podstavak 8. kojim je nadopunjena djelatnost muzeja s djelatnošću koja se odnosi na „pružane usluga u turizmu sukladno Zakon o pružanju usluga u turizmu“.

4) uz članak 5., 6., 7. i 8. - izmijenjena je Glava VII. Statuta (UNUTARNJE USTROJSTVO), na način da se Muzej kao i do sada ustrojava kao samostalna i jedinstvena javna ustanova Grada Požege u kojoj se ostvaruje muzejska djelatnost na području Grada Požege, a radi izvršavanja djelatnosti i programa rada Muzeja, unutarnjim ustrojstvom uspostavljaju se organizacijske (programske) cjeline i službe (članak 16.) koje sada nisu taksativno navedene. Nadalje, kao i do sada člankom 17. Statuta, Muzej može imati, sukladno Zakonu o muzejima, radionicu za izradu gipsanih kopija muzejskih predmeta i izradu unikatnih suvenira. Člankom 18. Statuta utvrđeno je da se Pravilnikom o unutarnjem ustrojstvu i načinu rada Gradskog muzeja Požega pobliže uređuje unutarnje ustrojstvo, način rada, sistematizacija radnih mjesta u Muzeju, radna zaduženja za Odjele i/ili zbirke u skladu sa stečenim stručnim muzejskim zvanjima i napredovanjima i rad Muzeja kao javne službe u skladu sa Zakonom o muzejima i ostalim aktima u nadležnosti Ministarstva kulture i medija Republike Hrvatske, te da predmetni Pravilnik donosi Upravno vijeće na prijedlog ravnatelja.

5) uz članak 9. i 10. - članak 25. i 26. Statuta izmijenjen je u cijelosti, a odnosi na zadaće Upravnog vijeća. U odnosu na važeće odredbe, navedeni članci usklađeni su odredbama novog Zakonom o proračunu (i to: točka 3. i 4. stavka 1. članka 25. i podstavak 13. i 14. stavka 2. članka 26.).

6) uz članak 11. - članak 30. stavak 4. Statuta usklađen je sa člankom 41. Zakona o ustanovama

kojim je propisano da se javni natječaj za imenovanje ravnatelja javne ustanove objavljuje se na mrežnim stranicama javne ustanove, a za javne ustanove kojima je osnivač Republika Hrvatska i jedinica lokalne i područne (regionalne) samouprave i u Narodnim novinama.

7) uz članak 12. - članak 45. stavak 1. Statuta je izmijenjen na način da sada Muzej donosi zaseban akt o unutarnjem ustrojstvu (podstavak 2) i zaseban akt o koeficijentima za obračun plaće radnika Gradskog muzeja Požega (novi podstavak 3.), dok je navedeno do sad bilo regulirano jednim aktom.

8) uz članak 13. - utvrđen je vakacijski rok stupanja na snagu predložene Statutarne Odluke.

***Akti sa 6. sjednice Upravnog vijeća Gradskog muzeja Požega od 6. svibnja 2022. godine***

GRADSKI MUZEJ POŽEGA

MATICE HRVTSKE 1

34000 POŽEGA

UPRAVNO VIJEĆE

URBROJ: 175-1/2022.

Požega, 6. svibnja 2022.

Na temelju članka 25. stavka 1. točke 2. alineje 1. i članka 57. Statuta Gradskog muzeja Požega (URBROJ:150-1/17 od 21. ožujka 2017. godine i URBROJ: 308/19. od 16. srpnja 2019. godine), Upravno vijeće Gradskog muzeja Požega, na svojoj 6. sjednici, održanoj dana, 6. svibnja 2022. godine, donosi sljedeću

O D L U K U

I.

Upravno vijeće Gradskog muzeja Požega utvrđuje Statutarnu Odluku o izmjenama i dopunama Statuta Gradskog muzeja Požega (URBROJ:150-1/17 od 21. ožujka 2017. godine i URBROJ: 308/19. od 16. srpnja 2019. godine).

Statutarna Odluka iz stavka 1. ove točke čini sastavni dio ove Odluke.

II.

Statutarna Odluka iz točke I. ove Odluke dostavlja se Gradskom vijeću Grada Požege na davanje prethodne suglasnosti.

III.

Ova Odluka stupa na snagu danom donošenja.

PREDSJEDNICA UPRAVNOG VIJEĆA

Marijana Matijević Pejić, mag.hist.et.archeolog, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG

Na temelju članka 54. stavka 1. Zakona o ustanovama (Narodne novine, broj: 76/93., 29/97., 47/99., 35/08. i 127/19.), članka 24. stavka 1. podstavka 3. Zakona o muzejima (Narodne novine, broj: 61/18. i 98/19.) i članka 25. stavka 1. točke 2. i članka 57. Statuta Gradskog muzeja (urbroj:150-1/17 od 21. ožujka 2017. godine i urbroj: 308/19. od 16. srpnja 2019. godine), Upravno vijeće Gradskog muzeja Požega, na svojoj \_\_. sjednici održanoj dana, \_\_\_\_\_\_\_\_, uz prethodnu suglasnost osnivača Grada Požege, KLASA:\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_ od \_\_\_. \_\_\_\_\_\_\_. 2022. godine, dana, \_\_. \_\_\_\_\_\_\_\_ 2022. godine, donosi

**STATUTARNU ODLUKU**

**o izmjenama i dopunama Statuta Gradskog muzeja Požega**

Članak 1.

Ovom Statutarnom Odlukom mijenja se i dopunjuje Statut Gradskog muzeja Požega (urbroj: 150-1/17 od 21. ožujka 2017. godine i urbroj: 308/19. od 16. srpnja 2019. godine) (dalje, u tekstu: Statut).

Članak 2.

U članku 5. Statuta, iza stavka 1. dodaje se novi stavak 2. koji glasi:

„(2) Ustanova u pravnom prometu prema inozemnim tijelima, pravnim i fizičkim osobama koristi, pored naziva na hrvatskom jeziku i naziv na engleskom jeziku koji glasi: „Požega Municipal Museum“.

Dosadašnji stavci 2. i 3. istog članka postaju stavci 3. i 4.

Članak 3.

Članak 7. Statuta mijenja se i glasi:

„(1) Muzej ima znak.

(2) Izgled i način korištenja znaka uređuje se Priručnikom grafičkih standarda kojeg usvaja ravnatelj na prijedlog Stručnog vijeća.“

Članak 4.

U članku 14. stavku 3. Statuta, u podstavku 7. iza riječi: „knjižnicama“ briše se točka i dodaje podstavak 8. koji glasi:

„- pružati usluge u turizmu sukladno Zakon o pružanju usluga u turizmu."

Članak 5.

Glava VII. Statuta mijena se i glasi:

„ VII. UNUTARNJE USTROJSTVO“.

Članak 6.

Članak 16. Statuta mijenja se i glasi:

„ (1) Muzej se ustrojava kao samostalna i jedinstvena javna ustanova Grada Požege u kojoj se ostvaruje muzejska djelatnost na području Grada Požege.

(2) Radi izvršavanja djelatnosti i programa rada Muzeja, unutarnjim ustrojstvom uspostavljaju se organizacijske (programske) cjeline i službe.

Članak 7.

Članak 17. Statuta mijenja se i glasi:

„Muzej može imati, sukladno Zakonu o muzejima, radionicu za izradu gipsanih kopija muzejskih predmeta i izradu unikatnih suvenira.“

Članak 8.

Članak 18. Statuta mijenja se i glasi:

„ (1) Pravilnikom o unutarnjem ustrojstvu i načinu rada Gradskog muzeja Požega pobliže se uređuje unutarnje ustrojstvo, način rada, sistematizacija radnih mjesta u Muzeju, radna zaduženja za Odjele i/ili zbirke u skladu sa stečenim stručnim muzejskim zvanjima i napredovanjima i rad Muzeja kao javne službe u skladu sa Zakonom o muzejima i ostalim aktima u nadležnosti Ministarstva kulture i medija Republike Hrvatske.

(2) Pravilnik iz stavka 1. ovog članka donosi Upravno vijeće na prijedlog ravnatelja.“

Članak 9.

Članak 25. Statuta mijenja se i glasi:

„(1) Upravno vijeće obavlja sljedeće zadaće:

1. na prijedlog ravnatelja i uz pribavljeno mišljenje Stručnog vijeća donosi Program rada i razvoja Muzeja

2. usvaja:

- Statut Muzeja te njegove izmjene i dopune, uz prethodnusuglasnost Osnivača

- Pravilnik o unutarnjem ustrojstvu i načinu rada Gradskog muzeja Požege i druge opće akte sukladno Statutu i zakonu

- odluke o pravima i obvezama iz radnog odnosa u drugom stupnju

- izvješće o izvršenju godišnjeg plana rada i poslovanja i podnosi ga Osnivaču

- prijedlog financijskog plana koji sadrži plan za proračunsku godinu i projekcije za sljedeće dvije godine na prijedlog ravnatelja

- konačni financijski plan

- izvještaj o izvršenju financijskih planova

- polugodišnji i godišnji izvještaj o izvršenju financijskog plana na prijedlog ravnatelja

- usvaja polugodišnje i godišnje financijske izvještaje na prijedlog ravnatelja najkasnije u roku od 30 dana od njihove predaje sukladno važećim propisima kojima je uređeno predavanje financijskih izvještaja u sustavu proračuna

- donosi odluku o raspodjeli rezultata koja zahtijeva izmjene i dopune financijskog plana

- plan investicija

- godišnji plan nabave roba, usluga i radova

- plan o potrebi zapošljavanja radnika na neodređeno vrijeme

- Poslovnik o svom radu

3. uz suglasnost Osnivača odlučuje:

- o stjecanju, opterećivanju i otuđivanju nekretnina

- o stjecanju, opterećivanju i/ili otuđivanju pokretne imovine i ulaganjima vrijednosti čija je pojedinačna vrijednost veća od 70.000,00 kuna

- o dugoročnom zaduživanju i davanju jamstava za kreditno zaduživanje

- o promjeni djelatnosti Muzeja

- o osnivanju druge pravne osobe

- o davanju na korištenje prostora Muzeja

- odlučuje o provedbi knjigovodstvenih evidencija kojima se utječe na rezultat poslovanja u pojedinačnim iznosima većima od 30.000,00 kn

4. odlučuje:

- o usvajanju financijskog plana i godišnjeg obračuna

- o raspodjeli sredstava i dobiti za obavljanje i razvoj djelatnosti

- o usvajanju izvješća ravnatelja o izvršenju programa rada i razvoja Muzeja

- o stjecanju, opterećivanju i otuđivanju pokretne imovine čija je vrijednost od 30.000,00 do 70.000,00 kuna

- odlučuje o ulaganju i nabavi opreme, te nabavi osnovnih sredstava i ostale pokretne imovine čija je pojedinačna vrijednost od 30.000,00 do 70.000,00 kn

- o pojedinačnim pravima iz radnog odnosa u drugom stupnju, u skladu s zakonom u skladu s propisima iz područja proračunskog računovodstva odlučuje o: načinu likvidacije utvrđenih manjkova većim od 30.000,00 kn, načinu knjiženja utvrđenih viškova većim od 30.000,00 kn, otpisu nenaplativih i zastarjelih potraživanja i obvezama većim od 30.000,00 kn, rashodovanju sredstava, opreme i sitnog inventara većim od 30.000,00 kn, mjerama protiv osoba odgovornih za manjkove, oštećenja, neusklađenost knjigovodstvenog i stvarnog stanja, zastaru i nenaplativost potraživanja i slično većim od 30.000,00 kn

5. nadzire provođenje programa rada i razvoja Muzeja

6. predlaže i podnosi Osnivaču:

- financijski plan

- promjenu naziva i sjedišta Muzeja

- izvješća o radu Muzeja

- imenovanje ravnatelja

7. uz prethodnu suglasnost ministra Ministarstva kulture, po pribavljenom pozitivnom mišljenju Hrvatskog muzejskog vijeća predlaže Osnivaču:

- statusne promjene

- prodaju, darovanje i zamjenu muzejske građe i dokumentacije

8. predlaže ravnatelju:

- promjene u organiziranju rada Muzeja

- mjere sa svrhom ostvarivanja politike poslovanja Muzeja

- osnovne smjernice za rad i poslovanje Muzeja

9. razmatra prijedloge Sindikata i radničkog vijeća u vezi s ostvarivanjem prava radnika i njihovim materijalnim položajem.

(2) Upravno vijeće razmatra i odlučuje i o drugim pitanjima u skladu sa zakonom, ovim Statutom i drugim općim aktima Muzeja.“

Članak 10.

Članak 28. Statuta se mijenja i glasi:

„(1) Ravnatelj upravlja Muzejom.

(2) U upravljanju Muzejom ravnatelj obavlja sljedeće zadaće:

* predstavlja i zastupa Muzej
* poduzima sve pravne radnje u ime i za račun Muzeja
* zastupa Muzej u svim postupcima pred sudovima, upravnim i drugim državnim tijelima, te pravnim osobama s javnim ovlastima
* na temelju odluka Osnivača, Upravnog vijeća ~~Muzeja~~ te samostalno iz svoje nadležnosti zaključuje i potpisuje ugovore
* sudjeluje u radu Upravnog vijeća bez prava odlučivanja
* predlaže Upravnom vijeću program rada i razvoja Muzeja
* predlaže Upravnom vijeću godišnji plan nabave kao i plan investicija Muzeja
* predlaže prijedlog financijskog plana
* predlaže prijedlog polugodišnjeg i godišnjeg izvještaja o izvršenju financijskog plana
* izrađuje i predaje financijske izvještaje sukladno važećim propisima kojima je uređeno predavanje financijskih izvještaja u sustavu proračuna
* daje Upravnom vijeću na usvajanje polugodišnje i godišnje financijske izvještaje najkasnije u roku od 30 dana od njihove predaje sukladno važećim propisima kojima je uređeno predavanje financijskih izvještaja u sustavu proračuna
* odlučuje o raspodjeli rezultata u skladu s odlukom Upravnog vijeća
* odlučuje o provedbi knjigovodstvenih evidencija kojima se utječe na rezultate poslovanja do iznosa od 30.000,00 kn
* u skladu s propisima iz područja proračunskog računovodstva odlučuje o: načinu likvidacije utvrđenih manjkova do iznosa od 30.000,00 kn, načinu knjiženja utvrđenih viškova do iznosa od 30.000,00 kn, otpisu nenaplativih i zastarjelih potraživanja i obveza do iznosa od 30.000,00 kn, rashodovanju sredstava, opreme i sitnog inventara do iznosa od 30.000,00 kn, mjerama protiv osoba odgovornih za manjkove, oštećenja, neusklađenosti knjigovodstvenog i stvarnog stanja, zastaru i nenaplativost potraživanja i slično do iznosa od 30.000,00 kn
* Upravnom vijeću i drugim nadležnim tijelima podnosi izvješće o radu i poslovanju Muzeja
* podnosi odgovarajuća izvješća nadležnim tijelima Osnivača i nadležnom ministarstvu
* provodi odluke Upravnog vijeća
* pokreće postupak donošenja i utvrđivanja prijedloga općih akata, te njihovog usklađivanja sa zakonskim odredbama
* donosi plan zapošljavanja radnika
* sklapa ugovore o radu s radnicima Muzeja i odlučuje o svim pravima i obvezama iz radnog odnosa i u vezi s radnim odnosom
* odlučuje o prestanku radnog odnosa te u prvom stupnju o pravima i obvezama radnika iz radnog odnosa
* organizira rad i obavlja raspored radnika na radna mjesta
* donosi odluke o pojedinačnim pravima i obvezama radnika u skladu sa zakonom i općim aktima Muzeja
* imenuje voditelje odjela Muzeja
* odobrava službena putovanja i odsustva s rada radnicima Muzeja
* priprema i osigurava stručnu obradu svih materijala koji se razmatraju na sjednicama Upravnog vijeća
* brine o javnosti rada Muzeja, informiranja javnosti o obavljanju djelatnosti Muzeja, te objavljivanja općih akata
* sklapa samostalno pravne poslove o stjecanju, opterećivanju ili otuđivanju pokretne imovine te o investicijskim radovima do 30.000,00 kuna, a preko 30.000,00 kuna prema prethodnoj odluci Upravnog vijeća, odnosno suglasnosti osnivača
* donosi proceduru o provedbi postupaka jednostavne nabave
* obavlja i druge poslove utvrđene zakonom, ovim Statutom i drugim općim aktima Muzeja.“

Članak 11.

U članku 30. stavak 4. Statuta mijenja se i glasi:

„ (4) Javni natječaj za izbor i imenovanje ravnatelja Muzeja objavljuje se na mrežnim stranicama Muzeja i u Narodnim novinama.“

Članak 12.

U članku 45. stavku 1. podstavak 2. Statuta mijenja se i glasi:

„- Pravilnik o unutarnjem ustrojstvu i načinu rada Gradskog muzeja Požega“.

U istom članku i stavku dodaje se novi podstavak 3. koji glasi:

„ - Odluka o koeficijentima za obračun plaće radnika Gradskog muzeja Požega“.

Dosadašnji podstavci 3. do 9. u istom članku i stavku, postaju podstavci 4. do 10.

Članak 13.

Ova Statutarna Odluka stupa na snagu osmog dana od dana objave na oglasnoj ploči Muzeja, a objavit će se i na mrežnoj stranici Muzeja (www.gmp.hr).

PREDSJEDNICA UPRAVNOG VIJEĆA

Marijana Matijević Pejić, mag.hist.et.archeolog

Broj:\_\_\_/2022.

Požega, \_\_\_. \_\_\_\_\_\_ 2022.

Utvrđuje se da je Gradsko vijeće Grada Požege na ovu Statutarnu Odluku dalo prethodnu suglasnost na svojoj \_\_. sjednici održanoj dana, \_\_\_. \_\_\_\_\_ 2022. godine, Odlukom, KLASA:\_\_\_\_\_\_\_\_, URBROJ: \_\_\_\_\_\_\_\_ .

Predsjednica Upravnog vijeća: Ravnateljica:

Marijana Matijević Pejić, mag.hist.et.archeolog Mirela Pavličić Hein, dipl. arh

----\*----

Ova Statutarna Odluka je usvojena na Upravnom vijeću Gradskog muzeja Požega, dana, \_\_. \_\_\_\_\_\_ 2022. godine, objavljena na oglasnoj ploči Gradskog muzeja Požega, dana, \_\_. \_\_\_\_ 2022. godine, a stupila je na snagu \_\_\_. \_\_\_\_\_ 2022. godine.

Predsjednica Upravnog vijeća: Ravnateljica:

Marijana Matijević Pejić, mag.hist.et.archeolog Mirela Pavličić Hein, dipl. arh.

Gradski muzej Požega

Matice hrvatske 1

34 000 Požega

Upravno vijeće

Ur.broj: 173/2022

Požega, 6. svibnja 2022. godine

**Z A P I S N I K**

**sa 6. sjednice Upravnog vijeća Gradskog muzeja Požega**

Dana 6. svibnja 2022. godine s početkom u 11:07 sati, na adresi: Matice hrvatske 5 - Požega, održana je 6. sjednica Upravnog vijeća Gradskog muzeja Požega.

**Dnevni red:**

1. Usvajanje zapisnika sa prethodne sjednice Upravnog vijeća
2. Usvajanje Prijedloga Odluke o dopuni djelatnosti Gradskog muzeja Požega
3. **Usvajanje Prijedloga Statutarne odluke o izmjenama i dopunama Statuta Gradskog muzeja Požega**
4. Usvajanje 1. izmjene i dopune Plana proračuna Gradskog muzeja Požega za 2022. godinu
5. Usvajanja 1. izmjene i dopune Plana nabave Gradskog muzeja Požega za 2022. godinu
6. Pitanja, prijedlozi, informiranje

Nazočni:

1. Marijana Matijević Pejić, mag.hist.et.archeolog – predsjednica
2. Ilija Bagarić, dr.med – član
3. Lidija Španiček, prof., muzejski savjetnik – član
4. Ivana Domanović, mag.hist - član
5. Mirela Pavličić Hein, dipl.arh., ravnateljica Gradskog muzeja Požega
6. Maja Petrović, mag.prim.educ, pročelnica Upravnog odjela za društvene djelatnosti u Gradu Požegi
7. Višeslav Turković, struč.spec.oec, tajnik Gradskog muzeja Požega, kao zapisničar

**Uvodni dio:**

Predsjednica Upravnog vijeća Gradskog muzeja Požega Marijana Matijević Pejić otvara 6. sjednicu Upravnog vijeća i pozdravlja nazočne te utvrđuje kvorum. Na sjednici je nazočno 4 člana od ukupno 5 članova Upravnog vijeća te je ostvaren kvorum. Prethodno se ispričao i nije nazočan na sjednici Zoran Jekić. Predsjednica predlaže dnevni red i daje na glasovanje te se navedeni dnevni red usvaja jednoglasno bez nadopuna.

**T.1.** Pod prvom točkom dnevnog reda jednoglasno i bez nadopuna usvaja se zapisnik s prethodne sjednice Upravnog vijeća.

**T.2.** Predsjednica prelazi na drugu točku dnevnog reda te daje riječ Ravnateljici da obrazloži ovu točku. Ravnateljica objašnjava da bi Gradski muzej Požega trebao dobiti na upravljanje Centar za posjetitelje – Požešku kuću, te shodno tomu treba proširiti djelatnost Muzeja na davanje usluga u turizmu. Gradski muzej Požega kao kulturna ustanova do sada nije imao predviđenu tu djelatnost, te bi ju trebalo proširiti donošenjem Odluke o dopuni djelatnosti Gradskog muzeja Požega. Osim toga Ravnateljica je objasnila da se Centar za posjetitelje – Požeška kuća nalazi u sklopu Projekta ''Požeške bolte'' i kao takav davno je predviđen i planiran te je jedina promjena u tom što je došlo do odluke da se prepusti na upravljanje Gradskom muzeju Požega. Nakon njenog izlaganja član Upravnog vijeća Ilija Bagarić pitao je gdje se točno nalazi ''Požeška kuća'', a Ravnateljica je ljubazno objasnila da se nalazi na parkiralište pokraj Gradske kuće točno preko puta tzv. ''Kuće Kraljevića''. Nakon toga Predsjednica je objasnila da je za donošenje odluke potrebno odobrenje Gradskog vijeća Grada Požege i da zbog toga ne usvajamo Odluku već Prijedlog. Tek nakon što Gradsko vijeće Grada Požege usvoji ovaj Prijedlog na svojoj sjednici i pošalje nam pisanu Suglasnost, Upravno vijeće Gradskog muzeja Požega moći će potvrditi ovu Odluku na svojoj sljedećoj sjednici. Pošto je sve detaljno objasnila Predsjednica je Prijedlog Odluke o dopuni djelatnosti Gradskog muzeja Požega dala na usvajanje. Prijedlog je usvojen jednoglasno bez nadopuna i komentara.

**T.3.** Predsjednica je otvorila treću točku i opet dala riječ Ravnateljici da obrazloži ovu točku. Ravnateljica je objasnila da se promjena djelatnosti iz prethodne točke dnevnog reda mora unijeti u Statut ustanove te je zbog toga potrebno usvojiti ovu Statutarnu odluku. Osim toga Ravnateljica je napomenula da je u naziv ustanove dodan i naziv na engleskom jeziku radi lakše komunikacije s ustanovama izvan Republike Hrvatske. U izmjene Statuta unesena je promjena znaka i loga Gradskog muzeja Požega, kao i novi znak i logo Požeške kuće. Ravnateljica je objasnila kako će vjerojatno doći do dodatnih promjena na znaku Muzeja, zbog proslave 100-godišnjice osnivanja Gradskog muzeja Požega. Kako je do sada o promjeni znaka i loga ustanove odlučivao samo ravnatelj, planira se napraviti Priručnik praktičnih standarda s kojim bi točno odredili standardi na koji se način taj znak može koristiti i mijenjati. Novim Izmjenama i dopunama iz Statuta se izbacuje unutarnje ustrojstvo ustanove, zbog čestih promjena naziva ili ustroja odjela u ustanovi. Do sada se ustrojstvo ustanove uređivalo Statutom te se poslije ponavljalo u Pravilniku o unutarnjem ustrojstvu ustanove, što je iziskivalo promjene na Statutu kod bilo kakvih pa i kozmetičkih promjena. Ovaj način uređivanja puno je praktičniji i uvelike bi olakšao rad i funkcioniranje u ustanovi. Na kraju Ravnateljica je objasnila da su u Izmjene i dopune Statuta uvrštene i promjene vezane za ovlasti Ravnatelja i Upravnog vijeća, što se odnosi na usklađenje sa Zakonom o proračunu. Nakon njenog izlaganja Predsjednica Upravnog vijeća ponudila je raspravu o ovoj točci, na što se javio član Upravnog vijeća Ilija Bagarić s napomenom da na mrežnim stranicama ustanove nije ažuriran Statut, tj. nije napravljen pročišćeni tekst. Ravnateljica je odgovorila da se na mrežnim stranicama zasebno nalaze važeći Statut iz 2017. godine te naknadno donesene Izmjene i dopune Statuta i da je sve napravljeno prema dogovoru s pročelnicom Ljiljanom Bilen koja je inače diplomirana pravnica. Gospodin Ilija Bagarić dodao je da je potrebno donijeti pročišćeni tekst Statuta jer se inače običnim građanima teško snaći u gomili dokumenata, a svi imaju pravo pregledati Statut. Na to je Ravnateljica obećala da će to riješiti u dogovoru s pročelnicom Ljiljanom Bilen. Nakon rasprave Predsjednica je dala prijedlog na usvajanje, te je prijedlog usvojen jednoglasno bez nadopuna.

**T.4.** Predsjednica je otvorila ovo točku i dala riječ Ravnateljici koja je detaljno obrazložila 1. izmjene i dopune Plana proračuna Gradskog muzeja Požega za 2022. godinu. Uvećanje u donosu na Plan proračuna za 2022. godinu odnosi se uglavnom na Centar za posjetitelje – Požešku kuću i za Projekt međugranične suradnje Gradskog muzeja Požega i Ogranka Matice Hrvatske iz Čitluka koji bi bio financiran iz sredstava EU s time da u njemu nisu prihvatljivi troškovi PDV-a te njih moramo financirati iz proračuna Grada Požege. Ravnateljica je napomenula da se radi o prijedlogu koji se šalje na Gradsko vijeće Grada Požege na usvajanje te ako ga ono ne usvoji Upravno vijeće Gradskog muzeja Požega morati će još jednom usvajati njegovu verziju prihvaćenu na Gradskom vijeću Grada Požege. Po završetku njenog izlaganja Predsjednica je prijedlog dala na usvajanje te je isti usvojen bez nadopuna.

**T.5.** Predsjednica je opet dala riječ Ravnateljici te je ona objasnila da se 1. izmjena i nadopuna Plana nabave mora donijeti prema važećem Zakonu o javnoj nabavi te da su sve promjene vezan za donošenje 1. izmjene i nadopune Plana proračuna Gradskog muzeja Požega za 2022. godinu iz prethodne točke. Napomenula je da se Plan nabave sa svim izmjenama nalazi objavljen na mrežnim stranicama službenog oglasnika Narodnih novina: <https://eojn.nn.hr/Oglasnik/>. Predsjednica je prijedlog dala na glasovanje, te je isti jednoglasno usvojen bez nadopuna.

**T.6.** Pod zadnjom točkom Predsjednica je postavila pitanje za sve nazočne dali netko ima pitanja, prijedloga ili informacija? Javila se Pročelnica Upravnog odjela za društvenu djelatnost u Gradu Požegi Maja Petrović te je ponudila jednu veselu informaciju o očekivanom datumu otvaranja Centra za posjetitelje – Požeške kuće. Napomenula je da je sve spremno i da se otvaranje očekuje za 21. lipanja 2022. godine tijekom manifestacije Ivanjski krijes. Gospodin Ilija Bagarić postavio je pitanje o tome tko obrazlaže promjene Statuta na Gradskom vijeću Grada Požege, a na to se javila Pročelnica Maja Petrović te ga izvijestila da će ona to učiniti.

Kako više nije bilo pitanja i prijedloga, Predsjednica je zaključila sjednicu točno u 11:39 sati.

Predsjednica Upravnog vijeća:

Marijana Matijević Pejić, mag.hist.et.archeolog, v.r.

***ZAKON O MUZEJIMA***

***(Narodne novine, broj:*** [***61/18. i***](https://www.iusinfo.hr/zakonodavstvo/NN2018B61A1267) [***98/19***](https://www.iusinfo.hr/zakonodavstvo/NN2019B98A1946)***. )***

### I. OPĆE ODREDBE

#### Članak 1.

(1) Ovim se Zakonom uređuju uvjeti i način obavljanja muzejske djelatnosti, ustrojstvo i djelokrug muzeja, pribavljanje i obrada muzejske građe i vođenje muzejske dokumentacije te druga pitanja od značenja za obavljanje muzejske djelatnosti u svrhu zaštite i promicanja općeljudske i nacionalne kulturne i prirodne baštine.

(2) Muzejska građa od interesa je za Republiku Hrvatsku i ima njezinu osobitu zaštitu.

#### Članak 2.

1

Ovim se Zakonom:

- osigurava obavljanje muzejske djelatnosti kao javne službe u okviru Sustava muzeja Republike Hrvatske

- uređuje muzejska djelatnost radi zaštite i očuvanja hrvatske kulturne i prirodne baštine i njezine dostupnosti javnosti

- čuva i štiti kulturna i prirodna baština za sadašnje i buduće naraštaje radi povećanja njihovih kompetencija

- uređuje postupak utvrđivanja svojstva kulturnog dobra za muzejski predmet i muzejsku zbirku upisom u inventarnu knjigu javnog muzeja

- utvrđuju načini financiranja muzejske djelatnosti.

#### Članak 3.

U smislu ovoga Zakona pojedini pojmovi imaju ova značenja:

1. *muzejska djelatnost* obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode

2. *muzej* je pravna osoba ili ustrojstvena jedinica pravne osobe (muzej u sastavu) koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša, u službi društva i njegova kulturnoga i gospodarskoga razvitka, otvorena za javnost

3. *javni muzej* je neprofitna pravna osoba kojoj je osnivač Republika Hrvatska i jedinice lokalne i područne (regionalne) samouprave ili pravna osoba u njihovu pretežitom vlasništvu

4. *privatni muzej* je muzej kojemu je osnivač druga pravna ili fizička osoba

5. *muzej vjerske zajednice* je stalna izložba muzejske građe vjerske zajednice dostupna javnosti

6. *muzej zajednice, ekomuzej i samostalna zbirka* su modeli održivog upravljanja prirodnom i kulturnom baštinom koji koriste mehanizme partnerstva, umrežavanja i/ili baštinskog aktivizma u svrhu cjelovitog pristupa očuvanju, interpretaciji i prezentaciji baštine na određenom području

7. *galerija* je pravna osoba ili ustrojstvena jedinica unutar pravne osobe koja nema vlastitu muzejsku građu i obavlja muzejsku djelatnost prezentiranjem javnosti civilizacijskih, kulturnih materijalnih i nematerijalnih dobara te dijelova prirode u skladu s uvjetima propisanima ovim Zakonom

8. *muzejska građa* su sva civilizacijska, kulturna materijalna i nematerijalna dobra i dijelovi prirode u muzeju koja su dio nacionalne i općeljudske baštine

9. *muzejski predmet* je inventarizirani predmet koji je nakon istraživanja i obrade prepoznat kao predmet civilizacijskoga, kulturnoga, prirodnoga i povijesnoga značenja

10. *muzejska zbirka* je skup inventariziranih muzejskih predmeta, sistematiziran i obrađen na stručan način, povezanih po jednoj ili više značajki kulturnih, prirodnih, povijesnih, znanstvenih ili umjetničkih vrijednosti

11. *studijska zbirka* je dio muzejske građe namijenjene izučavanju i znanstvenomu istraživanju

12. *muzejska dokumentacija* je sustavno izrađen, prikupljen, organiziran i pohranjen skup podataka koji je nastao tijekom procesa stručne obrade, zaštite i prezentacije svih muzejskih predmeta koji govore o njihovu stvaranju, svojstvima, povijesti, stjecanju, konzervaciji i prate sve ostale promjene od njihova ulaska u muzej

13. *Muzejski dokumentacijski centar* je javna ustanova kojoj je osnivač Republika Hrvatska, a obavlja poslove utvrđene ovim Zakonom.

#### Članak 4.

(1) Muzejska građa i muzejska dokumentacija štite se kao kulturno dobro i na njih se primjenjuju propisi o zaštiti i očuvanju kulturnih dobara.

(2) U vezi s korištenjem muzejske građe kojoj nije istekao rok autorsko pravne zaštite primjenjuju se propisi iz područja autorskog prava.

#### Članak 5.

Izrazi koji se koriste u ovome Zakonu, a imaju rodno značenje, koriste se neutralno i odnose se jednako na muški i ženski spol.

### II. MUZEJSKA DJELATNOST

#### Članak 6.

(1) Muzejsku djelatnost može obavljati muzej, galerija i samostalna zbirka te muzej, galerija i samostalna zbirka unutar pravne osobe ili druga pravna osoba upisana u sudski ili drugi registar sukladno odredbama ovoga Zakona (u daljnjem tekstu: muzej).

(2) Muzej uz temeljnu djelatnost može obavljati i druge djelatnosti sukladno posebnim propisima.

#### Članak 7.

Muzej:

1. prikuplja muzejsku građu i muzejsku dokumentaciju sukladno svojoj misiji i politici skupljanja

2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara

3. vodi propisanu muzejsku dokumentaciju o muzejskim predmetima, zbirkama i aktivnostima muzeja

4. organizira stalne i povremene izložbe

5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice

6. podržava i organizira umjetnička i kulturna događanja u okviru svoga djelokruga

7. osigurava da poslove upravljanja muzejskom zbirkom obavljaju stručni muzejski djelatnici sukladno standardima

8. osigurava dostupnost zbirki u obrazovne, stručne i znanstvene svrhe

9. osigurava prihvatljivo okruženje za javnost i dostupnost građe

10. provodi digitalizaciju muzejske građe

11. obavlja reviziju muzejske građe u muzeju i dostavlja o tome izvješće ministarstvu nadležnom za poslove kulture i osnivaču

12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup

13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode

14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja

15. obavlja i druge djelatnosti sukladno ovom Zakonu i posebnom zakonu.

#### Članak 8.

(1) Muzej je dužan redovito upisivati muzejske predmete u inventarnu knjigu i voditi drugu dokumentaciju o muzejskoj građi i muzejskoj djelatnosti.

(2) Muzejski predmet i muzejska zbirka upisom u inventarnu knjigu javnog muzeja stječu status kulturnoga dobra, a inventarna knjiga javnog muzeja sastavni je dio Registra kulturnih dobara Republike Hrvatske.

(3) Ministar nadležan za kulturu donosi pravilnik kojim se propisuje sadržaj i način vođenja dokumentacije o muzejskoj građi i muzejskoj djelatnosti, način stručnog vrednovanja muzejske građe radi uspostavljanja zaštite upisom u inventarnu knjigu javnog muzeja, postupak revizije muzejske građe te utvrđuju uvjeti i način ostvarivanja uvida u muzejsku građu i muzejsku dokumentaciju.

#### Članak 9.

(1) Muzej može muzejsku građu i muzejsku dokumentaciju pribavljati kupnjom, darovanjem, nasljeđivanjem, zamjenom, terenskim radom i istraživanjem te na drugi zakonom dopušteni način.

(2) Muzej može pohraniti muzejsku građu koja je rezultat arheoloških i drugih istraživanja ili nalaza, sukladno odredbama zakona kojima se uređuju zaštita i očuvanje kulturnih dobara te zaštita prirode.

(3) Prodaju, darovanje i zamjenu muzejske građe s pratećom dokumentacijom može obaviti muzej kojem je osnivač ili suosnivač Republika Hrvatska, jedinica lokalne i područne (regionalne) samouprave samo uz prethodno odobrenje ministarstva nadležnog za poslove kulture po pribavljenom mišljenju Hrvatskoga muzejskog vijeća te ministarstva nadležnog za poslove zaštite prirode ako se radi o muzejskoj građi koja predstavlja zaštićeni dio prirode.

(4) Sredstva dobivena prodajom muzejske građe i dokumentacije mogu se upotrijebiti isključivo za nabavu muzejske građe i muzejske dokumentacije.

(5) Pravni posao sklopljen protivno odredbi stavka 3. ovoga članka smatra se ništetnim.

#### Članak 10.

(1) Muzej te pravna osoba unutar koje je muzej može na temelju pisanoga ugovora povjeriti muzejsku građu i muzejsku dokumentaciju na čuvanje i radi izlaganja ili stručne i znanstvene obrade drugomu muzeju te drugoj pravnoj osobi ili državnomu tijelu koji ispunjavaju propisane uvjete za čuvanje povjerene im građe i dokumentacije.

(2) Muzejska građa i dokumentacija u vlasništvu stranoga muzeja ili strane države koju na temelju pisanoga ugovora posudi i preuzme muzej te pravna osoba unutar koje je muzej radi izlaganja te stručne i znanstvene obrade ne mogu biti predmetom ovrhe i osiguranja prema posebnom propisu ako je ministar nadležan za kulturu izdao jamstvo kojim se ove pokretnine izuzimaju od ovrhe i osiguranja u Republici Hrvatskoj.

#### Članak 11.

(1) O smještaju te premještaju muzejske građe i muzejske dokumentacije javnih muzeja odluku donosi ministarstvo nadležno za poslove kulture uz prethodno mišljenje Hrvatskoga muzejskog vijeća te ministarstva nadležnog za poslove zaštite prirode ako se radi o muzejskoj građi koja predstavlja zaštićeni dio prirode.

(2) Protiv odluke iz stavka 1. ovoga članka žalba nije dopuštena, ali se može pokrenuti upravni spor.

#### Članak 12.

(1) Prostor i oprema muzeja, kojemu je osnivač Republika Hrvatska i jedinica lokalne i područne (regionalne) samouprave, obvezno se osiguravaju kod osiguravajućega društva za one rizike i u opsegu s kojim je suglasan osnivač ili suosnivači.

(2) Sredstva za osiguranje prostora i opreme iz stavka 1. ovoga članka osigurava osnivač muzeja te pravna osoba unutar koje je muzej.

(3) Muzej iz stavka 1. dužan je osigurati tehničku i fizičku zaštitu muzejske građe i muzejske dokumentacije sukladno propisima, u opsegu s kojim je suglasan osnivač ili suosnivači.

### III. SUSTAV MUZEJA I MATIČNA DJELATNOST

#### Članak 13.

[1](https://www.iusinfo.hr/zakonodavstvo/pretraga/poveznice/ZA2018B61A1267/clanak-13)

(1) Svi muzeji kojima su osnivači Republika Hrvatska odnosno jedinice lokalne i područne (regionalne) samouprave povezuju se u Sustav muzeja Republike Hrvatske radi primjene jedinstvenoga stručnog pristupa obavljanju muzejske djelatnosti.

(2) Način i mjerila za povezivanje u Sustav muzeja Republike Hrvatske pravilnikom propisuje ministar nadležan za kulturu.

#### Članak 14.

(1) Matičnu djelatnost kao organizirani oblik stručnoga djelovanja provode matični muzeji putem Sustava muzeja Republike Hrvatske.

(2) Matična djelatnost obuhvaća sljedeće poslove:

- stručno-savjetodavnu pomoć muzejima

- unaprjeđenje stručnoga rada u muzejima i podizanje razine zaštite i očuvanja muzejske građe

- usklađivanje rada i razvitka muzeja i koordinacije rada unutar Sustava muzeja

- stručni nadzor nad radom muzeja

- druge poslove sukladno ovomu Zakonu.

(3) Određivanje statusa matičnoga muzeja unutar Sustava muzeja ovisi o vrsti i važnosti muzejske građe i muzejske dokumentacije kojima muzej raspolaže, stručnoj osposobljenosti djelatnika te opremi muzeja.

(4) Sredstva za obavljanje matične djelatnosti osiguravaju se u državnome proračunu.

(5) Ministar nadležan za kulturu pravilnikom iz članka 13. stavka 2. ovoga Zakona određuje matične muzeje prema propisanim standardima te tijela koordiniranja unutar Sustava muzeja Republike Hrvatske.

#### Članak 15.

[1](https://www.iusinfo.hr/zakonodavstvo/pretraga/poveznice/ZA2018B61A1267/clanak-15)

(1) Muzejski dokumentacijski centar je središnje tijelo Sustava muzeja Republike Hrvatske koje obavlja sljedeće poslove:

- organizira i koordinira provođenje matične djelatnosti unutar Sustava muzeja Republike Hrvatske

- prikuplja, obrađuje i objavljuje podatke o muzejima, muzejskoj građi, muzejskim zbirkama i muzejskoj dokumentaciji u muzejima u Republici Hrvatskoj

- sudjeluje u planiranju digitalizacije muzejske građe i muzejske dokumentacije

- prikuplja, obrađuje i objavljuje muzejsku statistiku i godišnja izvješća muzeja

- provodi polaganje stručnih ispita za djelatnike muzejske struke

- obavlja i druge poslove sukladno zakonu i statutu.

(2) Muzejski dokumentacijski centar vodi Upisnik javnih i privatnih muzeja u Republici Hrvatskoj u svrhu praćenja stanja u muzejskoj djelatnosti.

(3) Javni i privatni muzeji dužni su dostaviti podatke za upis u Upisnik sukladno pravilniku iz stavka 4. ovoga članka u roku od osam dana od pravomoćnosti rješenja o upisu muzeja odnosno muzejske djelatnosti u sudski ili drugi odgovarajući registar.

(4) Sadržaj i način vođenja Upisnika iz stavka 2. ovoga članka uređuje se pravilnikom koji donosi ministar nadležan za kulturu.

### IV. ORGANIZACIJA MUZEJA

#### Članak 16.

Muzej se može osnovati kao ustanova, zaklada, udruga, zadruga ili trgovačko društvo, osim ako ovim Zakonom nije drukčije određeno.

#### Članak 17.

(1) Javni muzej kao ustanovu može osnovati Republika Hrvatska, jedinica lokalne i područne (regionalne) samouprave te pravna osoba u pretežitom vlasništvu Republike Hrvatske ili jedinice lokalne i područne (regionalne) samouprave.

(2) Privatni muzej može osnovati druga pravna i fizička osoba.

(3) Muzej vjerske zajednice može osnovati vjerska zajednica.

(4) Više osnivača iz stavka 1. ovoga članka može zajednički osnovati javni muzej odnosno više osnivača iz stavaka 2. i 3. ovoga članka može osnovati privatni muzej, a međusobna prava i obveze osnivača uređuju se ugovorom.

(5) Javni muzej mogu zajednički osnovati Republika Hrvatska, jedinica lokalne i područne (regionalne) samouprave i fizička i pravna osoba, a međusobna prava i obveze osnivača uređuju se ugovorom.

(6) Muzej u sastavu osniva pravna osoba kao svoju podružnicu odnosno kao svoju ustrojstvenu jedinicu.

#### Članak 18.

(1) Muzej se može osnovati ako su osigurani uvjeti sukladno standardima iz članka 19. ovoga Zakona:

- muzejska građa

- muzejska dokumentacija relevantna za vrstu muzeja koji se osniva

- prostor za obavljanje djelatnosti

- oprema i sredstva za rad te sustav osiguranja za zaštitu muzejske građe i muzejske dokumentacije

- rad stručnih djelatnika

- plan rada i razvitka muzeja.

(2) Iznimno od stavka 1. ovoga članka, standardima iz članka 19. ovoga Zakona propisat će se koji od uvjeta iz stavka 1. ovoga članka je dužan osigurati osnivač za osnivanje muzeja vjerske zajednice, muzeja zajednice, ekomuzeja, galerije i samostalne zbirke.

(3) Postojanje uvjeta za osnivanje muzeja iz stavaka 1. i 2. ovoga članka utvrđuje rješenjem ministarstvo nadležno za poslove kulture po prethodno pribavljenom mišljenju Hrvatskoga muzejskog vijeća.

(4) Osnivač muzeja dužan je pribaviti rješenje o postojanju uvjeta za osnivanje muzeja iz stavka 3. ovoga članka prije traženja upisa u sudski ili drugi registar.

(5) Protiv rješenja iz stavka 3. ovoga članka žalba nije dopuštena, ali se može pokrenuti upravni spor.

#### Članak 19.

Stručni i tehnički standardi za osnivanje muzeja, muzeja vjerske zajednice, muzeja zajednice, ekomuzeja, galerije i samostalne zbirke, za određivanje vrste muzeja s obzirom na vrstu građe i područje na kojem obavlja temeljnu djelatnost, za rad te za smještaj i čuvanje muzejske građe i muzejske dokumentacije, propisuju se pravilnikom koji donosi ministar nadležan za kulturu.

#### Članak 20.

(1) Muzej prestaje s radom sukladno odredbama zakona.

(2) Odluka o prestanku rada i statusnim promjenama muzeja kojemu je osnivač ili suosnivač jedinica lokalne i područne (regionalne) samouprave i pravna osoba u pretežitom vlasništvu Republike Hrvatske ili jedinice lokalne i područne (regionalne) samouprave može se donijeti uz prethodnu suglasnost ministarstva nadležnog za poslove kulture, po pribavljenome mišljenju Hrvatskoga muzejskog vijeća.

(3) Nije dopuštena statusna promjena muzeja pripajanjem centrima za kulturu, otvorenim i pučkim učilištima i drugim ustanovama za obrazovanje odraslih kojima su osnivači općine i gradovi koji imaju iznad 10.000 stanovnika odnosno spajanje muzeja u jednu ustanovu s prethodno navedenim ustanovama.

(4) Odluka o prestanku rada i statusnim promjenama muzeja mora sadržavati odredbe o zaštiti i smještaju muzejske građe i muzejske dokumentacije na temelju prethodnoga mišljenja Hrvatskoga muzejskog vijeća.

#### Članak 21.

Ustrojstvo i upravljanje muzejom uređuje se statutom i/ili drugim općim aktom muzeja odnosno općim aktom pravne osobe u čijem je sastavu, a u skladu sa zakonom i aktom o osnivanju.

#### Članak 22.

(1) Tijela javnoga muzeja su ravnatelj, upravno vijeće i stručno vijeće, osim ako ovim Zakonom nije drukčije određeno.

(2) Privatni muzej ima tijela propisana posebnim zakonom te stručno vijeće sukladno odredbama ovoga Zakona.

#### Članak 23.

(1) Javni muzej s više od pet zaposlenika ima upravno vijeće.

(2) Upravno vijeće ima pet ili sedam članova, od kojih većinu imenuje osnivač iz redova istaknutih kulturnih, javnih, znanstvenih djelatnika, pravnih, ekonomskih i financijskih stručnjaka, jednoga bira stručno vijeće, a ako ono nije osnovano, stručni muzejski djelatnici iz svojih redova, te jednoga člana biraju svi radnici sukladno zakonu kojim se uređuju radni odnosi.

(3) Za člana upravnoga vijeća iz stavka 2. ovoga članka osnivač može imenovati osobu koja ima završen diplomski sveučilišni ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij.

(4) Način izbora članova upravnoga vijeća, trajanje mandata, donošenje odluka i druga pitanja u vezi s radom upravnoga vijeća uređuju se statutom javnoga muzeja.

#### Članak 24.

Upravno vijeće:

- usvaja program rada i razvitka javnoga muzeja na prijedlog ravnatelja i uz pribavljeno mišljenje stručnoga vijeća, a ako ono nije osnovano, uz mišljenje stručnih muzejskih djelatnika, te nadzire njegovo izvršavanje

- usvaja financijski plan i godišnji obračun te izvješće o izvršenju programa rada i razvitka javnoga muzeja

- donosi statut uz prethodnu suglasnost osnivača, odnosno osnivača s većinskim udjelom

- donosi druge opće akte javnoga muzeja sukladno statutu

- obavlja druge poslove određene zakonom, aktom o osnivanju i statutom.

#### Članak 25.

(1) Javnim muzejom upravlja ravnatelj.

(2) Ravnatelj predstavlja i zastupa javni muzej u pravnome prometu i pred tijelima javne vlasti te obavlja druge poslove predviđene zakonom, aktom o osnivanju i statutom.

(3) Ako javni muzej nema upravno vijeće, ravnatelj obavlja i poslove iz članka 24. ovoga Zakona.

#### Članak 26.

(1) Ravnatelja javnoga muzeja kojemu je osnivač Republika Hrvatska imenuje i razrješuje ministar nadležan za kulturu.

(2) Ako je Republika Hrvatska suosnivač javnoga muzeja, ravnatelja imenuje i razrješuje ministar nadležan za kulturu uz prethodno pribavljeno mišljenje suosnivača.

(3) Ravnatelja javnoga muzeja, kojemu je osnivač jedinica lokalne i područne (regionalne) samouprave, imenuje i razrješuje osnivač odnosno više osnivača sporazumno na prijedlog upravnoga vijeća.

(4) Način imenovanja i razrješenja ravnatelja iz stavka 3. ovoga članka pobliže se uređuje statutom i ugovorom osnivača.

(5) Ravnatelja javnoga muzeja u kojem je zaposleno do pet zaposlenika, kojemu je osnivač jedinica lokalne i područne (regionalne) samouprave, imenuje i razrješuje osnivač odnosno više osnivača sporazumno, a način imenovanja i razrješenja pobliže se uređuje statutom i ugovorom osnivača.

(6) Javni natječaj za imenovanje ravnatelja iz stavka 5. ovoga članka raspisuje i provodi osnivač, odnosno jedan od osnivača utvrđen aktom o osnivanju, statutom ili ugovorom.

(7) Javni natječaj za imenovanje ravnatelja javnoga muzeja iz stavaka 1., 2. i 3. ovoga članka raspisuje i provodi javni muzej.

(8) Ne raspiše li javni muzej iz stavka 7. ovoga članka javni natječaj za imenovanje ravnatelja u propisanome roku, natječaj će raspisati osnivač.

(9) Ravnatelj javnoga muzeja imenuje se na mandat od četiri godine i može biti ponovno imenovan.

(10) Ako osnivač odnosno osnivači ne obave razrješenje i imenovanje ravnatelja javnoga muzeja kojemu je istekao mandat ili ovlast vršitelja dužnosti ravnatelja javnoga muzeja, tijelo nadležno za provedbu nadzora nad zakonitošću rada i općih akata javnoga muzeja iz članka 34. stavka 2. ovoga Zakona razriješit će dužnosti ravnatelja i imenovati vršitelja dužnosti ravnatelja bez provođenja javnoga natječaja do imenovanja ravnatelja odnosno vršitelja dužnosti ravnatelja od strane osnivača.

(11) Ravnateljem javnoga muzeja može se, na temelju predloženoga četverogodišnjeg programa rada, imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, najmanje pet godina rada u muzeju ili najmanje deset godina rada u kulturi, znanosti ili obrazovanju, odlikuje se stručnim, radnim i organizacijskim sposobnostima te ispunjava druge uvjete propisane statutom.

(12) Iznimno od stavka 11. ovoga članka, ako se na ponovljeni natječaj ne javi osoba koja ima propisane uvjete, za ravnatelja javnoga muzeja može se, na temelju predloženoga četverogodišnjeg programa rada, imenovati osoba koja ima završeno obrazovanje propisano stavkom 11. ovoga članka, najmanje jednu godinu rada u muzeju ili najmanje pet godina rada u kulturi, odlikuje se stručnim, radnim i organizacijskim sposobnostima te ispunjava druge uvjete propisane statutom.

(13) Za vršitelja dužnosti ravnatelja javnoga muzeja može se, bez provođenja javnoga natječaja, imenovati osoba koja ima obrazovanje propisano stavkom 11. ovoga članka, a na ovu dužnost može se imenovati i osoba koja nije djelatnik javnoga muzeja.

#### Članak 27.

(1) Muzej u sastavu ima voditelja.

(2) Voditelj muzeja u sastavu pravne osobe kojoj je osnivač Republika Hrvatska mora ispunjavati iste uvjete kao i ravnatelj javnoga muzeja, a voditelj muzeja u sastavu kojemu je osnivač jedinica lokalne i područne (regionalne) samouprave mora imati obrazovanje propisano člankom 26. stavkom 11. ovoga Zakona te druge uvjete propisane statutom.

(3) Voditelja muzeja iz stavka 2. ovoga članka imenuje i razrješava tijelo upravljanja pravne osobe u sastavu koje je muzej.

#### Članak 28.

(1) Muzej s pet i više zaposlenih ima stručno vijeće.

(2) Stručno vijeće raspravlja o stručnim pitanjima rada muzeja, razmatra i predlaže programe rada, razmatra izvješća o radu, daje mišljenja i prijedloge u vezi s razvojem djelatnosti te obavlja i druge stručne poslove u skladu sa statutom muzeja.

(3) Stručno vijeće muzeja čine u pravilu svi stručni muzejski djelatnici muzeja, osim ako statutom muzeja odnosno pravne osobe u čijem je sastavu muzej nije određen drukčiji sastav stručnoga vijeća.

#### Članak 29.

[1](https://www.iusinfo.hr/zakonodavstvo/pretraga/poveznice/ZA2018B61A1267/clanak-29)

(1) Stručni muzejski djelatnici odgovorni su za obavljanje svih stručnih poslova javnih muzeja za koje su zaduženi ili su stekli odgovarajuća stručna muzejska zvanja.

(2) Stručnim muzejskim djelatnicima zaposlenim u javnom muzeju nije dopušteno obavljati poslove iz područja muzejske djelatnosti izvan muzeja bez prethodne pisane suglasnosti ravnatelja muzeja. Suglasnost mora sadržavati uvjete obavljanja odobrenih poslova.

(3) Ministar nadležan za kulturu donosi rješenje o stjecanju viših stručnih muzejskih zvanja i drugih viših zvanja u muzejskoj struci u skladu s odredbama pravilnika iz stavka 5. ovoga članka uz stručno mišljenje Hrvatskoga muzejskog vijeća.

(4) Protiv rješenja iz stavka 3. ovoga članka žalba nije dopuštena, ali se može pokrenuti upravni spor.

(5) Stručna muzejska zvanja i druga zvanja u muzejskoj djelatnosti te uvjete i način njihova stjecanja propisuje pravilnikom ministar nadležan za kulturu.

#### Članak 30.

Privatni muzeji dužni su osigurati rad stručnih muzejskih djelatnika za obavljanje stručnih poslova u muzeju sukladno pravilnicima iz članka 19. i članka 29. stavka 5. ovoga Zakona.

#### Članak 31.

(1) Sredstva za rad muzeja osigurava osnivač, a sredstva za rad muzeja uključuju sredstva za plaće, sredstva za program, materijalne izdatke, kao i sredstva za investicije i investicijsko održavanje te otkup muzejske građe.

(2) Sredstva za posebne programe osigurava osnivač, a ovisno o svome interesu i tijela državne uprave u čijem je djelokrugu program koji se ostvaruje, kao i jedinice lokalne i područne (regionalne) samouprave na području kojih se program ostvaruje te druge pravne i fizičke osobe.

(3) Ministarstvo nadležno za poslove kulture može sudjelovati u osiguranju sredstava za rad muzeja iz stavka 1. ovoga članka, za redovito očuvanje i održavanje muzejskoga prostora, predmeta ili muzejske zbirke koji su u državnome vlasništvu, a nalaze se u muzeju kojemu je osnivač jedinica lokalne i područne (regionalne) samouprave, o čemu se sklapa ugovor.

(4) Sredstva za rad muzeja osiguravaju se i iz vlastitih prihoda, sponzorstvima, darovanjima i na drugi način u skladu sa zakonom.

#### Članak 32.

(1) Muzej kojemu je osnivač Republika Hrvatska i/ili jedinica lokalne i područne (regionalne) samouprave vodi financijsko poslovanje i računovodstvo u skladu s propisima za proračunske korisnike.

(2) Muzej vjerske zajednice osnovan kao ustanova i muzej osnovan kao zaklada vode financijsko poslovanje i računovodstvo u skladu s propisima za neprofitne organizacije.

(3) Muzej koji je osnovan kao ustanova kojoj je osnivač druga pravna osoba vodi financijsko poslovanje i računovodstvo u skladu s propisima za poduzetnike ako je pravna osoba osnivač obveznik utvrđivanja i plaćanja poreza na dobit za svoju ukupnu djelatnost ili je temeljni cilj osnivanja i djelovanja muzeja stjecanje dobiti.

(4) Muzej osnovan kao trgovačko društvo bez obzira na osnivača vodi financijsko poslovanje i računovodstvo u skladu s propisima za poduzetnike.

(5) Muzej osnovan kao udruga i zadruga vodi financijsko poslovanje i računovodstvo u skladu s posebnim propisima.

#### Članak 33.

(1) Stručni nadzor nad radom muzeja obavlja matični muzej ili drugi muzej koji ministarstvo nadležno za poslove kulture ovlasti.

(2) Stručni nadzor nad radom matičnih muzeja i zaštitom njihove muzejske građe i muzejske dokumentacije provodi ministarstvo nadležno za poslove kulture.

(3) Muzej iz stavka 1. ovoga članka dužan je matičnom muzeju ili drugom muzeju koji ministarstvo nadležno za poslove kulture ovlasti, na zahtjev, omogućiti uvid u podatke potrebne za obavljanje stručnoga nadzora.

(4) Matični muzej iz stavka 2. ovoga članka dužan je ministarstvu nadležnom za poslove kulture, na zahtjev, omogućiti uvid u podatke potrebne za obavljanje stručnoga nadzora.

#### Članak 34.

1

(1) Nadzor nad zakonitošću rada i općih akata muzeja kojemu je osnivač ili suosnivač Republika Hrvatska ili muzeja unutar pravne osobe kojoj je Republika Hrvatska osnivač ili suosnivač obavlja ministarstvo nadležno za poslove kulture.

(2) Nadzor nad zakonitošću rada i općih akata muzeja kojima su osnivači druge pravne i fizičke osobe obavlja ministarstvo nadležno za poslove kulture.

(3) Ako nadležno tijelo iz stavaka 1. i 2. ovoga članka u obavljanju nadzora nad zakonitošću rada i općih akata utvrdi da muzej odnosno muzej u sastavu ne ispunjava koji od uvjeta iz članka 18. stavaka 1. i 2. i članka 19. ovoga Zakona, odredit će osnivaču rok u kojem je dužan otkloniti uočene nedostatke.

(4) Ne otkloni li osnivač uočene nedostatke u određenome roku, nadležno tijelo iz stavaka 1. i 2. ovoga članka donijet će rješenje o zabrani rada muzeja odnosno muzeja u sastavu.

(5) Protiv rješenja o zabrani rada iz stavka 4. ovoga članka žalba nije dopuštena, ali se može pokrenuti upravni spor.

#### Članak 35.

1

članak 35. briše se

~~(1) Ako nadležno tijelo iz članka 34. ovoga Zakona u obavljanju nadzora nad zakonitošću rada i općih akata utvrdi da muzej odnosno muzej u sastavu ne ispunjava koji od uvjeta iz članka 18. stavaka 1. i 2. i članka 19. ovoga Zakona, odredit će osnivaču rok u kojem je dužan otkloniti uočene nedostatke.~~

~~(2) Ne otkloni li osnivač uočene nedostatke u određenome roku, nadležno upravno tijelo donijet će rješenje o zabrani rada muzeja odnosno muzeja u sastavu.~~

~~(3) Protiv rješenja o zabrani rada iz stavka 2. ovoga članka koje je donijelo nadležno upravno tijelo iz članka 34. stavka 1. ovoga Zakona žalba nije dopuštena, ali se može pokrenuti upravni spor.~~

~~(4) Protiv rješenja o zabrani rada iz stavka 2. ovoga članka koje je donijelo nadležno upravno tijelo iz članka 34. stavka 2. ovoga Zakona može se podnijeti žalba ministarstvu nadležnom za poslove kulture.~~

### V. HRVATSKO MUZEJSKO VIJEĆE

#### Članak 36.

(1) Hrvatsko muzejsko vijeće je savjetodavno tijelo pri ministarstvu nadležnom za poslove kulture koje obavlja stručne i druge poslove muzejske djelatnosti u skladu s odredbama ovoga Zakona, a osobito:

- razmatra stanje u muzejskoj djelatnosti u Republici Hrvatskoj

- predlaže opće i specifične mjere i programe za poticanje razvitka i unaprjeđivanja muzejske djelatnosti

- potiče unaprjeđenje normi i propisa od značenja za muzejsku djelatnost

- daje preporuke i mišljenja o pojedinim pitanjima iz područja muzejske djelatnosti

- vrednuje i predlaže financiranje programskih aktivnosti pravnih osoba iz područja muzejske djelatnosti

- obavlja poslove predviđene ovim Zakonom i drugim propisima, kao i druge poslove koje mu povjeri ministarstvo nadležno za poslove kulture

- daje mišljenje ministarstvu nadležnom za poslove kulture o stjecanju viših zvanja u muzejskoj struci.

(2) Hrvatsko muzejsko vijeće ima predsjednika i šest članova.

(3) Predsjednika i članove Hrvatskoga muzejskog vijeća imenuje i razrješuje ministar nadležan za kulturu.

(4) Za predsjednika i članove Hrvatskoga muzejskog vijeća imenuju se osobe koje su istaknuti stručnjaci u području muzejske djelatnosti.

(5) Ministar nadležan za kulturu pokreće postupak imenovanja predsjednika i članova Hrvatskoga muzejskog vijeća javnim pozivom muzejskim strukovnim udrugama, muzejima te muzejima u sastavu i drugim osobama povezanima s muzejskom djelatnošću da podnesu pisane i obrazložene prijedloge kandidata za izbor predsjednika i članova Hrvatskoga muzejskog vijeća.

(6) Javni poziv iz stavka 5. ovoga članka objavljuje se na mrežnim stranicama ministarstva nadležnog za poslove kulture, a rok za podnošenje prijedloga ne može biti kraći od 30 dana od dana objave javnoga poziva.

(7) Mandat članova Hrvatskoga muzejskog vijeća traje četiri godine.

(8) Hrvatsko muzejsko vijeće donosi poslovnik o svome radu.

(9) Stručne i administrativne poslove za Hrvatsko muzejsko vijeće obavljaju stručne službe ministarstva nadležnog za poslove kulture.

#### Članak 37.

Sredstva za rad Hrvatskoga muzejskog vijeća osiguravaju se u državnome proračunu.

### VI. PREKRŠAJNE ODREDBE

#### Članak 38.

(1) Novčanom kaznom od 5000,00 do 50.000,00 kuna kaznit će se za prekršaj muzej te pravna osoba unutar koje je muzej, kao i druga pravna osoba koja:

1. obavlja muzejsku djelatnost, a nije upisana u sudski ili drugi registar u skladu s odredbom članka 6. stavka 1. ovoga Zakona

2. ne upisuje redovito muzejske predmete u inventarnu knjigu ili ne vodi drugu dokumentaciju o muzejskoj građi i muzejskoj djelatnosti, suprotno odredbi članka 8. stavka 1. ovoga Zakona

3. povjeri muzejsku građu i muzejsku dokumentaciju na čuvanje ili radi izlaganja ili stručne i znanstvene obrade drugomu muzeju te drugoj pravnoj osobi ili državnomu tijelu koji ne ispunjavaju propisane uvjete za čuvanje povjerene im građe i dokumentacije, suprotno odredbi članka 10. stavka 1. ovoga Zakona

4. ne dostavi podatke za upis u Upisnik pri Muzejskome dokumentacijskom centru u skladu s odredbom članka 15. stavka 3. ovoga Zakona

5. ne omogući matičnom muzeju ili drugom muzeju kojeg ovlasti ministarstvo nadležno za poslove kulture uvid u podatke potrebne za obavljanje stručnoga nadzora u skladu s odredbom članka 33. stavka 3. ovoga Zakona

6. ne omogući ministarstvu nadležnom za poslove kulture uvid u podatke potrebne za obavljanje stručnoga nadzora u skladu s odredbom članka 33. stavka 4. ovoga Zakona.

(2) Novčanom kaznom od 2000,00 do 5000,00 kuna kaznit će se za prekršaje iz stavka 1. ovoga članka fizička osoba, odnosno fizička osoba zadužena za obavljanje navedenih poslova.

(3) Novčanom kaznom od 2000,00 do 10.000,00 kuna kaznit će se za prekršaje iz stavka 1. ovoga članka i odgovorna osoba u pravnoj osobi.

(4) Ako su prekršaji iz stavka 1. ovoga članka učinjeni radi stjecanja materijalne koristi, novčanom kaznom do 100.000,00 kuna kaznit će se muzej, odnosno pravna osoba unutar koje je muzej, a odgovorna osoba u pravnoj osobi kaznit će se novčanom kaznom do 20.000,00 kuna.

### VII. PRIJELAZNE I ZAVRŠNE ODREDBE

#### Članak 39.

(1) Muzej te muzej unutar pravne osobe dužni su uskladiti svoj statut i druge opće akte i svoj rad s odredbama ovoga Zakona u roku od 120 dana od dana stupanja na snagu ovoga Zakona.

(2) Muzejsko vijeće muzeja koje je ustrojeno prema odredbama Zakona o muzejima (»Narodne novine«, br. 110/15.) i čiji je sastav u skladu s člankom 23. stavcima 2. i 3. ovoga Zakona, nastavlja rad do isteka mandata odnosno razrješenja kao upravno vijeće prema odredbama ovoga Zakona.

#### Članak 40.

(1) Hrvatsko muzejsko vijeće imenovano prema odredbama Zakona o muzejima (»Narodne novine«, br. 110/15.) nastavlja s radom do imenovanja Hrvatskoga muzejskog vijeća prema odredbama ovoga Zakona.

(2) Ministar nadležan za kulturu će u roku od šezdeset dana od dana stupanja na snagu ovoga Zakona pokrenuti postupak imenovanja predsjednika i članova Hrvatskoga muzejskog vijeća objavom javnog poziva sukladno članku 36. ovoga Zakona.

#### Članak 41.

(1) Muzej koji nije u cijelosti inventarizirao muzejsku građu i muzejsku dokumentaciju dužan je pristupiti inventarizaciji muzejskih predmeta koji do stupanja na snagu ovoga Zakona nisu uvedeni u inventarnu knjigu.

(2) Ravnatelj muzeja odnosno voditelj muzeja unutar pravne osobe iz stavka 1. ovoga članka dužan je u roku od devedeset dana od dana stupanja na snagu ovoga Zakona donijeti program inventarizacije i upisa muzejske građe i muzejske dokumentacije u Registar kulturnih dobara Republike Hrvatske s utvrđenim vremenskim rokom izvršenja do 31. prosinca 2020. i o tome obavijestiti ministarstvo nadležno za poslove kulture, kao i izvještavati ministarstvo nadležno za poslove kulture o tijeku izvršavanja navedenog programa svakih šest mjeseci.

#### Članak 42.

(1) Muzejska građa i muzejska dokumentacija koja je imala status društvenoga vlasništva, a na dan stupanja na snagu Zakona o ustanovama (»Narodne novine«, br. 76/93., 29/97. - ispravak, 47/99. - ispravak i 35/08.) zatečena je u javnim ustanovama, muzejima i galerijama te muzejima, galerijama i zbirkama unutar javnih ustanova, državno je vlasništvo.

(2) Vlada Republike Hrvatske može vlasništvo nad muzejskom građom i muzejskom dokumentacijom iz stavka 1. ovoga članka prenijeti na jedinice lokalne i područne (regionalne) samouprave, koje su osnivači muzeja odnosno osnivači muzeja u sastavu, kod kojih se ta muzejska građa i muzejska dokumentacija nalazi, ako su je u cijelosti inventarizirali.

#### Članak 43.

(1) Ministar nadležan za kulturu donijet će u roku od šest mjeseci od dana stupanja na snagu ovoga Zakona pravilnike iz članka 8. stavka 3., članka 13. stavka 2., članka 15. stavka 4., članka 19. i članka 29. stavka 5. ovoga Zakona.

(2) Do stupanja na snagu propisa iz stavka 1. ovoga članka primjenjivat će se:

- Pravilnik o očevidniku muzeja te muzeja, galerija i zbirki unutar ustanova i drugih pravnih osoba (»Narodne novine«, br. 96/99.)

- Pravilnik o uvjetima i načinu ostvarivanja uvida u muzejsku građu i muzejsku dokumentaciju (»Narodne novine«, br. 115/01.)

- Pravilnik o sadržaju i načinu vođenja muzejske dokumentacije o muzejskoj građi (»Narodne novine«, br. 108/02.)

- Pravilnik o načinu i mjerilima za povezivanje u sustav muzeja Republike Hrvatske (»Narodne novine«, br. 120/02. i 82/06.)

- Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (»Narodne novine«, br. 30/06.)

- Pravilnik o uvjetima i načinu stjecanja stručnih zvanja u muzejskoj struci (»Narodne novine«, br. 97/10. i 112/11.).

#### Članak 44.

Danom stupanja na snagu ovoga Zakona prestaje važiti Zakon o muzejima (»Narodne novine«, br. 110/15.).

#### Članak 45.

Ovaj Zakon stupa na snagu osmoga dana od dana objave u »Narodnim novinama«.

(1) Zakon o muzejima (Narodne novine, br. NN 61-1267/2018), objava od 11.7.2018, na snazi od 19.7.2018

(2) Zakon o izmjeni Zakona o muzejima (Narodne novine, br. NN 98-1946/2019), objava od 16.10.2019, na snazi od 1.1.2020

***ZAKON O USTANOVAMA***

***( Narodne novine, br.***[***76/93***](https://www.iusinfo.hr/zakonodavstvo/NN1993B76A1548)***.,***[***29/97***](https://www.iusinfo.hr/zakonodavstvo/NN1997B29A427)***.,***[***47/99***](https://www.iusinfo.hr/zakonodavstvo/NN1999B47A924)***.,***[***35/08***](https://www.iusinfo.hr/zakonodavstvo/NN2008B35A1142)***. i***[***127/19***](https://www.iusinfo.hr/zakonodavstvo/NN2019B127A2562)***.)***

### I. OPĆE ODREDBE

#### Članak 1.

1

[5](https://www.iusinfo.hr/sudska-praksa/pretraga/poveznice/ZA1993B76A1548/clanak-1)

[2](https://www.iusinfo.hr/misljenja-i-tumacenja/pretraga/poveznice/ZA1993B76A1548/clanak-1)

Ustanova je pravna osoba čije je osnivanje i ustrojstvo uređeno ovim Zakonom.

Ustanova se osniva za trajno obavljanje djelatnosti od javnog interesa sukladno posebnom zakonu.

#### Članak 2.

1

Ustanova stječe svojstvo pravne osobe upisom u sudski registar.

Ustanova gubi svojstvo pravne osobe brisanjem iz sudskog registra.

#### Članak 3.

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-3)

Ustanova je samostalna u obavljanju svoje djelatnosti i u poslovanju sukladno zakonu, na zakonu utemeljenom propisu i aktu o osnivanju.

Ustanova obavlja djelatnost radi koje je osnovana pod uvjetima i na način određen zakonom, na zakonu utemeljenom propisu, aktom o osnivanju, statutom i drugim općim aktom ustanove te sukladno suvremenim znanstvenim postignućima i pravilima struke.

#### Članak 4.

1

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-4)

Ustanova može u pravnom prometu stjecati prava i preuzimati obveze, može biti vlasnikom pokretnih i nepokretnih stvari, te može biti strankom u postupcima pred sudovima i ovlaštenim javnopravnim tijelima.

#### Članak 5.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-5)

članak 5. stupa na snagu 01.07.2013.

Ustanovu može osnovati domaća i strana fizička i pravna osoba.

#### Članak 6.

1

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-6)

Ustanova se osniva kao javna ustanova ako je djelatnost ili dio djelatnosti koju obavlja zakonom određena kao javna služba.

Javna ustanova može se osnovati i za:

1. obavljanje djelatnosti ili dijela djelatnosti koje nisu određene kao javna služba, ako se one obavljaju na način i pod uvjetima koji su propisani za javnu službu,

2. obavljanje povjerenih poslova državne uprave sukladno zakonu kojim se uređuje sustav državne uprave i posebnom zakonu.

#### Članak 7.

2

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-7)

[3](https://www.iusinfo.hr/zakonodavstvo/pretraga/poveznice/ZA1993B76A1548/clanak-7)

Javnu ustanovu može osnovati:

1. Republika Hrvatska,

2. jedinica lokalne i područne (regionalne) samouprave u okviru svoga samoupravnog djelokruga,

3. druga pravna ili fizička osoba, ako je to posebnim zakonom izrijekom dopušteno.

Javnu ustanovu može osnovati više osnivača iz stavka 1. ovoga članka ako to nije u suprotnosti sa zakonom.

Javnu ustanovu iz članka 6. stavka 2. točke 2. ovoga Zakona osniva Republika Hrvatska.

#### Članak 8.

2

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-8)

Osnivač javne ustanove iz članka 7. stavka 1. točke 2. i 3. ovoga Zakona dužan je zatražiti prethodnu ocjenu sukladnosti akta o osnivanju sa zakonom od tijela državne uprave u čijem je djelokrugu djelatnost javne ustanove u osnivanju.

Ako tijelo državne uprave iz stavka 1. ovoga članka ne donese rješenje o sukladnosti akta o osnivanju javne ustanove sa zakonom u roku od 30 dana od dana predaje urednog zahtjeva, smatrat će se da je akt o osnivanju sukladan zakonu.

Protiv rješenja kojim se utvrđuje da akt o osnivanju nije sukladan zakonu može se pokrenuti upravni spor.

#### Članak 9.

1

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-9)

Ustanova može imati jednu ili više podružnica (odjel, zavod, centar, i sl.).

Podružnica je ustrojbena jedinica ustanove za koju je aktom o osnivanju ustanove ili statutom ustanove određeno da obavlja dio djelatnosti ustanove i da sudjeluje upravnom prometu.

Podružnica nije pravna osoba, te njenom djelatnošću i poslovanjem prava i obaveze stječe ustanova.

Podružnica obavlja djelatnost i posluje pod nazivom ustanove i svojim nazivom, i mora pri tome navesti svoje sjedište i sjedište ustanove.

Prijavu za upis podružnice u sudski registar podnosi ustanova.

#### Članak 10.

2

Javnoj ustanovi iz članka 7. stavka 1. točke 1. ovoga Zakona mogu se zakonom povjeriti poslovi državne uprave u jednom ili više upravnih područja sukladno zakonu kojim se uređuje sustav državne uprave, čime javna ustanova stječe svojstvo pravne osobe s javnim ovlastima u smislu toga zakona.

Javnu ustanovu iz članka 7. stavka 1. točke 2. ovoga Zakona može se aktom o osnivanju ovlastiti za obavljanje određenih poslova iz samoupravnog djelokruga jedinice lokalne i područne (regionalne) samouprave sukladno zakonu kojim se uređuje lokalna i područna (regionalna) samouprava.

#### Članak 11.

1

[19](https://www.iusinfo.hr/sudska-praksa/pretraga/poveznice/ZA1993B76A1548/clanak-11)

Na radnopravni status zaposlenih u ustanovama primjenjuju se opći propisi o radu ako zakonom nije drukčije određeno.

### II. OSNIVANJE USTANOVE

#### Članak 12.

2

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-12)

[115](https://www.iusinfo.hr/zakonodavstvo/pretraga/poveznice/ZA1993B76A1548/clanak-12)

Akt o osnivanju ustanove donosi osnivač.

Republika Hrvatska ustanovu osniva zakonom ili uredbom te rješenjem ministarstva ako je to zakonom izrijekom propisano.

Jedinica lokalne i područne (regionalne) samouprave ustanovu osniva odlukom.

Druge pravne i fizičke osobe ustanovu osnivaju odlukom o osnivanju.

Ako ustanovu osniva više osnivača iz članka 7. stavka 1. ovoga Zakona, akt o osnivanju ustanove donosi se u obliku ugovora o osnivanju ustanove kojim se uređuju međusobna prava i obveze osnivača.

Ako je jedan od osnivača ustanove iz stavka 5. ovoga članka jedinica lokalne i područne (regionalne) samouprave, ugovor o osnivanju ustanove sklapa se nakon donošenja odluke iz stavka 3. ovog članka.

Ugovorom o osnivanju ustanove ne može se isključiti ili ograničiti odgovornost jednog od osnivača za obveze ustanove.

#### Članak 13.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-13)

[3](https://www.iusinfo.hr/zakonodavstvo/pretraga/poveznice/ZA1993B76A1548/clanak-13)

Akt o osnivanju ustanove sadrži naročito odredbe o:

1. tvrtki, nazivu, odnosno imenu, te sjedištu, odnosno prebivalištu osnivača,

2. nazivu i sjedištu ustanove,

3. djelatnosti ustanove,

4. tijelima ustanove i o upravljanju ustanovom i vođenju njenih poslova,

5. sredstvima koja su ustanovi potrebna za osnivanje i početak rada, te načinu njihovog pribavljanja ili osiguravanja,

6. način raspolaganja s dobiti,

7. o pokrivanju gubitaka ustanove,

8. o ograničenjima glede stjecanja, opterećivanja i otuđivanja nekretnina i druge imovine ustanove,

9. o međusobnim pravima i obvezama osnivača i ustanove.

Ako se ustanova osniva zakonom, pojedina pitanja iz stavka 1. ovoga članka mogu se urediti uredbom Vlade Republike Hrvatske ili aktom drugog državnog tijela sukladno zakonu.

Ako se ustanova osniva radi obavljanja poslova državne uprave, akt o osnivanju obvezno sadrži naznaku djelatnosti koje se obavljaju kao javna ovlast.

#### Članak 14.

U aktu iz članka 9 stavka 2. ovoga Zakona glede osnivanja podružnice ustanove navodi se:

1.naziv i sjedište osnivača,

2. predmet djelatnosti ustanove,

3. naziv i sjedište podružnice,

4. predmet djelatnosti podružnice.

#### Članak 15.

1

Osnivač ustanove imenuje privremenog ravnatelja ustanove, koji je ovlašten pod nadzorom osnivača obaviti pripreme za početak rada ustanove, a posebno pribaviti potrebne dozvole za početak rada, te podnijeti prijavu za upis u sudski registar.

Osnivač može i sam obaviti pripreme za početak rada ustanove i podnijeti prijavu za upis u sudski registar.

### III. NAZIV I SJEDIŠTE USTANOVE

#### Članak 16.

Ustanova ima naziv pod kojim obavlja svoju djelatnost, posluje i sudjeluje u pravnom prometu.

#### Članak 17.

Naziv ustanove mora upućivati na njezinu djelatnost.

Naziv ustanove se mora jasno razlikovati od naziva već registrirane ustanove, a svojim sadržajem ne smije stvarati zabunu glede djelatnosti, identifikacije s drugom ustanovom, pravnom ili fizičkom osobom, a niti vrijeđati prava drugih osoba.

Izuzetno od odredbe stavka 2. ovoga članka, ustanova koja je u zajednici ustanova iz članka 70. ovoga Zakona, može u svojem nazivu upotrebljavati ime te zajednice.

#### Članak 18.

2

Riječi »Hrvatska«, »Republika«, »država« i njihove izvedenice, te druga državna znamenja, uključujući njihovo oponašanje, mogu se unijeti u naziv ustanove samo zakonom, uredbom ili na temelju rješenja ministarstva nadležnog za poslove opće uprave ako se time ne vrijeđa ugled i dostojanstvo Republike Hrvatske.

Naziv jedinice lokalne i područne (regionalne) samouprave i njezine izvedenice, te njezin grb i zastava, uključujući njihovo oponašanje, mogu se unijeti u naziv ustanove samo zakonom ili uz prethodno odobrenje nadležnog tijela jedinice lokalne i područne (regionalne) samouprave, sukladno zakonu kojim se uređuje lokalna i područna (regionalna) samouprava.

Naziv druge države ili međunarodne (međudržavne) organizacije, njezin grb, zastava te drugo službeno znakovlje, mogu se unijeti u naziv ustanove samo na temelju rješenja ministarstva nadležnog za poslove opće uprave i uz prethodni pristanak druge države ili međunarodne (međudržavne) organizacije.

Naziv etničke i nacionalne zajednice ili manjine, njezin grb, zastava ili znak, mogu se unijeti u naziv ustanove samo na temelju rješenja tijela državne uprave u čiji djelokrug ulazi djelatnost ustanove.

Protiv rješenja iz stavka 1., 3. i 4. ovoga članka može se pokrenuti upravni spor.

#### Članak 19.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-19)

U naziv ustanove može se unijeti ime ili dio imena neke fizičke osobe samo na način kojim se ne vrijeđa čast i ugled te osobe i uz njezin pisani pristanak, a ako je ta osoba umrla, uz pisani pristanak njezinih nasljednika.

U naziv ustanove može se unijeti ime ili dio imena neke povijesne osobe samo na način kojim se ne vrijeđa dostojanstvo te osobe i uz pisani pristanak nasljednika ako ih ima.

#### Članak 20.

1

Nazivu ustanove koja je u stečaju ili u likvidaciji dodaje se oznaka "u stečaju" ili "u likvidaciji", te se tako upisuje u sudski registar.

#### Članak 21.

1

Ustanova može upotrebljavati i skraćeni naziv.

Skraćeni naziv mora sadržavati prepoznatljivi dio naziva ustanove.

Skraćeni naziv upisuje se u sudski registar.

#### Članak 22.

2

Naziv ustanove mora biti na hrvatskom jeziku ispisan latiničnim pismom.

Naziv ustanove može sadržavati pojedine strane riječi ako su uobičajene u hrvatskom jeziku, ili ako za njih nema odgovarajuće riječi u hrvatskom jeziku, ili ako se radi o riječima na mrtvom jeziku.

Ustanova koja je osnovana s ciljem zaštite i promicanja odgoja, obrazovanja, kulture i informiranja pripadnika etničke i nacionalne zajednice ili manjine može imati dvojezični naziv, i to na hrvatskom jeziku ispisan latiničnim pismom i jeziku i pismu te etničke i nacionalne zajednice ili manjine.

Ustanova koja obavlja djelatnost na području jedinice lokalne i područne (regionalne) samouprave u kojoj je, uz hrvatski jezik i latinično pismo, uvedena i službena upotreba jezika i pisma pripadnika etničke i nacionalne zajednice ili manjine, dužna je imati dvojezični naziv na hrvatskom jeziku ispisan latiničnim pismom, a na drugom mjestu na jeziku i pismu etničke i nacionalne zajednice ili manjine.

Ustanova može imati dvojezični naziv i to na hrvatskom jeziku ispisan latiničnim pismom i na nekom stranom živom ili mrtvom jeziku uz prethodno pribavljenu dozvolu ministarstva nadležnog za poslove uprave.

U dopisivanju s fizičkim i pravnim osobama u inozemstvu ustanova može uz naziv, koji je upisan u sudski registar, upotrebljavati i prijevod naziva na stranom živom ili mrtvom jeziku.

Odredbe stavka 1. do 7. ovoga članka primjenjuju se i na skraćeni naziv ustanove.

#### Članak 23.

1

Ustanova je dužna upotrebljavati naziv i skraćeni naziv u obliku i sadržaju u kojemu je upisan u sudski registar.

#### Članak 24.

Naziv ustanove mora se istaknuti na zgradi u kojoj je njeno sjedište, odnosno u kojoj ustanova obavlja djelatnost radi koje je osnovana.

#### Članak 25.

Na zaštitu naziva ustanove primjenjuju se na odgovarajući način odredbe zakona kojim se uređuje zaštita tvrtke trgovačkog društva.

#### Članak 26.

1

Sjedište ustanove je mjesto u kojem ustanova obavlja svoju djelatnost.

Ako ustanova obavlja djelatnost u više mjesta, sjedište ustanove je mjesto u kojem je sjedište tijela koje vodi poslovanje ustanove.

Sjedište ustanove ne može biti izvan područja Republike Hrvatske.

#### Članak 27.

1

[1](https://www.iusinfo.hr/zakonodavstvo/pretraga/poveznice/ZA1993B76A1548/clanak-27)

Ustanova može promijeniti naziv i sjedište samo odlukom osnivača ustanove.

Promjena sjedišta ustanove upisuje se u sudski registar.

#### Članak 28.

Na naziv i sjedište podružnice ustanove primjenjuju se na odgovarajući način odredbe ovoga Zakona o nazivu i sjedištu ustanove.

### IV. DJELATNOST USTANOVE

#### Članak 29.

1

Djelatnost ustanove određuje se aktom o osnivanju.

Odluku o promjeni djelatnosti donosi upravno vijeće ustanove uz prethodnu suglasnost osnivača, ako zakonom ili aktom o osnivanju nije drugačije određeno.

#### Članak 30.

2

Djelatnost ustanove upisuje se u sudski registar.

Pored upisane djelatnosti ustanova može obavljati i druge djelatnosti koje služe obavljanju upisane djelatnosti, ako se one u manjem opsegu ili uobičajeno obavljaju uz upisanu djelatnost.

#### Članak 31.

1

Ustanova može početi obavljati određenu djelatnost tek nakon što je upisana u sudski registar i nakon što ispuni sve propisane uvjete za obavljanje odnosne djelatnosti.

#### Članak 32.

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-32)

Ako ovim i drugim zakonom nije što drugo određeno, na djelatnost ustanove na odgovarajući se način primjenjuju propisi o djelatnosti trgovačkih društava.

#### Članak 33.

1

Djelatnost podružnice ustanove određuje se u okviru djelatnosti ustanove aktom o osnivanju ustanove i statutom ustanove. Djelatnost podružnice ustanove upisuje se u sudski registar.

Na djelatnost podružnice ustanove primjenjuju se na odgovarajući način odredbe ovoga Zakona o djelatnosti ustanove.

### V. USTROJSTVO I TIJELA USTANOVE

### 1. Ustrojstvo ustanove

#### Članak 34.

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-34)

Unutarnje ustrojstvo ustanove uređuje se statutom ustanove sukladno zakonu i aktu o osnivanju.

### 2. Upravno vijeće

#### Članak 35.

1

[4](https://www.iusinfo.hr/sudska-praksa/pretraga/poveznice/ZA1993B76A1548/clanak-35)

[1](https://www.iusinfo.hr/zakonodavstvo/pretraga/poveznice/ZA1993B76A1548/clanak-35)

Ustanovom upravlja upravno vijeće ili drugo kolegijalno tijelo (u daljnjem tekstu: upravno vijeće) ako posebnim zakonom nije drugačije određeno.

Sastav, način imenovanja odnosno izbora članova i trajanje mandata upravnog vijeća i način donošenja odluka, utvrđuju se zakonom, odnosno aktom o osnivanju i statutom ustanove.

Ako zakonom nije drukčije određeno, predstavnike osnivača u upravno vijeće imenuje:

1. Vlada Republike Hrvatske, za ustanove kojima je osnivač Republika Hrvatska,

2. izvršno tijelo jedinice lokalne i područne (regionalne) samouprave, za ustanove kojima je osnivač jedinica lokalne i područne (regionalne) samouprave,

3. tijelo pravne osobe određeno aktom o osnivanju ustanove, za ustanove kojima je osnivač druga pravna osoba,

4. fizička osoba ili druga osoba određena aktom o osnivanju, za ustanove kojima je osnivač fizička osoba.

#### Članak 36.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-36)

[2](https://www.iusinfo.hr/zakonodavstvo/pretraga/poveznice/ZA1993B76A1548/clanak-36)

Upravno vijeće donosi programe rada i razvoja ustanove, nadzire njihovo izvršavanje, odlučuje o financijskom planu i godišnjem obračunu, predlaže osnivaču promjenu djelatnosti, daje osnivaču i ravnatelju ustanove prijedloge i mišljenja o pojedinim pitanjima te donosi odluke i obavlja druge poslove određene zakonom, aktom o osnivanju i statutom ustanove

Pored poslova iz stavka 1. ovoga članka te pod uvjetima i na način propisan zakonom kojim se uređuje sustav državne uprave, upravno vijeće ili drugo kolegijalno tijelo javne ustanove iz članka 6. stavka 2. točke 2. ovoga Zakona može biti ovlašteno i za donošenje provedbenih propisa.

### 3. Ravnatelj

#### Članak 37.

1

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-37)

Voditelj ustanove je ravnatelj, ako zakonom nije drugačije određeno.

Ravnatelj organizira i vodi rad i poslovanje ustanove, predstavlja i zastupa ustanovu, poduzima sve pravne radnje u ime i za račun ustanove, zastupa ustanovu u svim postupcima pred sudovima i ovlaštenim javnopravnim tijelima. Ravnatelj je odgovoran za zakonitost rada ustanove.

Ravnatelj ne može bez posebne ovlasti upravnog vijeća ili osnivača ustanove, odnosno tijela kojeg je osnivač odredio nastupati kao druga ugovorna strana i s ustanovom sklapati ugovore u svoje ime i za svoj račun, u svoje ime a za račun drugih osoba, ili u ime i za račun drugih osoba.

Ravnatelj ustanove može dati punomoć drugoj osobi da zastupa ustanovu u pravnom prometu. Punomoć može dati samo u granicama svojih ovlasti a daje se sukladno odredbama zakona kojim se uređuju obvezni odnosi.

Ako se u ustanovi ne osniva upravno vijeće ili drugo kolegijalno tijelo utvrđeno zakonom, ravnatelj ima sva prava iz članka 36. ovoga Zakona, osim ako zakonom nije drugačije određeno.

Ravnatelj vodi stručni rad ustanove i odgovoran je za stručni rad ustanove, ako s obzirom na djelatnost i opseg rada nije određeno zakonom ili aktom o osnivanju da su poslovodna funkcija i funkcija vođenja stručnog rada ustanove razdvojeni.

#### Članak 38.

2

[15](https://www.iusinfo.hr/sudska-praksa/pretraga/poveznice/ZA1993B76A1548/clanak-38)

[1](https://www.iusinfo.hr/misljenja-i-tumacenja/pretraga/poveznice/ZA1993B76A1548/clanak-38)

Ravnatelja imenuje i razrješava upravno vijeće, ako posebnim zakonom u smislu članka 35. stavka 1. ovoga Zakona nije drugačije određeno.

Zakonom ili aktom o osnivanju može se odrediti da ravnatelja javne ustanove imenuje Vlada Republike Hrvatske, čelnik nadležnog tijela državne uprave ili predstavničko tijelo jedinice lokalne i područne (regionalne) samouprave.

#### Članak 39.

[5](https://www.iusinfo.hr/sudska-praksa/pretraga/poveznice/ZA1993B76A1548/clanak-39)

Za ravnatelja ustanove može se imenovati osobu koja ispunjava uvjete određene zakonom, aktom o osnivanju i statutom ustanove.

Mandat ravnatelja je četiri godine ako zakonom, aktom o osnivanju ili statutom ustanove nije drugačije određeno. Ista osoba može se ponovno imenovati za ravnatelja.

#### Članak 40.

2

[4](https://www.iusinfo.hr/sudska-praksa/pretraga/poveznice/ZA1993B76A1548/clanak-40)

Ako zakonom nije drukčije određeno, ravnatelj ustanove imenuje se:

1. na temelju javnog natječaja, ako je osnivač ustanove Republika Hrvatska ili jedinica lokalne i područne (regionalne) samouprave ili pravna osoba kojoj je osnivač Republika Hrvatska ili jedinica lokalne i područne (regionalne) samouprave,

2. sukladno aktu o osnivanju, ako je osnivač ustanove druga pravna ili fizička osoba, odnosno ako su druge pravne i/ili fizičke osobe jedini osnivači ustanove.

#### Članak 41.

1

[5](https://www.iusinfo.hr/sudska-praksa/pretraga/poveznice/ZA1993B76A1548/clanak-41)

Natječaj za imenovanje ravnatelja ustanove objavljuje se na mrežnim stranicama ustanove. Natječaj za imenovanje ravnatelja javne ustanove koju osniva Republika Hrvatska ili jedinica lokalne i područne (regionalne) samouprave objavljuje se i u "Narodnim novinama".

U natječaju se objavljuju uvjeti koje mora ispunjavati kandidat, vrijeme za koje se imenuje, rok do kojeg s primaju prijave kandidata i rok u kojemu će prijavljeni kandidati biti obaviješteni o izboru.

Rok do kojeg se primaju prijave kandidata ne može biti kraći od osam dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.

#### Članak 42.

2

[22](https://www.iusinfo.hr/sudska-praksa/pretraga/poveznice/ZA1993B76A1548/clanak-42)

Upravno vijeće, odnosno tijelo iz članka 38. stavka 2. ovoga Zakona dužno je u roku određenom u natječaju obavijestiti svakog prijavljenog kandidata o izboru i dati mu pouku o njegovu pravu da pregleda natječajni materijal i da u roku od petnaest dana od dana primitka obavijesti može zahtijevati sudsku zaštitu kod nadležnog suda.

Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

Ako ravnatelja ustanove imenuje tijelo iz članka 38. stavka 2. ovoga Zakona tužbom se pokreće upravni spor. U drugim slučajevima o tužbi odlučuje sud nadležan za radne sporove.

#### Članak 43.

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-43)

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti, ako posebnim zakonom nije drugačije određeno.

Do imenovanja ravnatelja ustanove na temelju ponovljenog natječaja imenovat će se vršitelj dužnosti ravnatelja ustanove ali najduže do godinu dana.

#### Članak 44.

1

[34](https://www.iusinfo.hr/sudska-praksa/pretraga/poveznice/ZA1993B76A1548/clanak-44)

[1](https://www.iusinfo.hr/misljenja-i-tumacenja/pretraga/poveznice/ZA1993B76A1548/clanak-44)

Ravnatelj ustanove može biti razriješen prije isteka vremena na koje je imenovan.

Upravno vijeće odnosno tijelo iz članka 38. stavka 2. ovoga zakona dužno je razriješiti ravnatelja:

1. ako ravnatelj sam zatraži razrješenje u skladu s ugovorom o radu,

2. ako nastanu takvi razlozi koji po posebnim propisima ili općim propisima o radu dovode do prestanka radnog odnosa,

3. ako ravnatelj ne postupa sukladno propisima ili općim aktima ustanove, ili neosnovano ne izvršava odluke tijela ustanove ili postupa protivno njima,

4. ako ravnatelj svojim nesavjesnim ili nepravilnim radom prouzroči ustanovi veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti ustanove.

U slučaju razrješenja ravnatelja imenovat će se vršitelj dužnosti ravnatelja, a ustanova je dužna raspisati natječaj za imenovanje ravnatelja u roku od 30 dana od dana imenovanja vršitelja dužnosti.

#### Članak 45.

1

[13](https://www.iusinfo.hr/sudska-praksa/pretraga/poveznice/ZA1993B76A1548/clanak-45)

Razriješena osoba može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. ovoga Zakona ili da je u postupku donošenja odluke o razrješenju došlo do povrede koja je značajno utjecala na ishod postupka.

### 4. Stručni voditelj

#### Članak 46.

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-46)

Stručni rad ustanove vodi stručni voditelj aku je tako propisano zakonom, aktom o osnivanju ili statutom ustanove.

Uvjeti koje mora ispunjavati stručni voditelj te njegova prava, dužnosti i odgovornosti utvrđuju se zakonom, aktom o osnivanju i statutom ustanove.

#### Članak 47.

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-47)

Stručnog voditelja imenuje i razrješava upravno vijeće ustanove po prethodno pribavljenom mišljenju stručnog vijeća ako zakonom, aktom o osnivanju ili statutom nije drugačije određeno.

#### Članak 48.

1

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-48)

Ako statutom sukladno zakonu i aktu o osnivanju nije drugačije određeno, na imenovanje i razrješenje stručnog voditelja primjenjuju se odredbe ovoga Zakona o imenovanju i razrješenju ravnatelja.

### 5. Stručno vijeće

#### Članak 49.

1

Ustanova može imati stručno vijeće ili drugo kolegijalno stručno tijelo ustanove (u daljnjem tekstu: stručno vijeće).

Sastav, osnivanje i poslovi stručnog vijeća ustanove utvrđuju se statutom ustanove sukladno zakonu i aktu o osnivanju ustanove.

#### Članak 50.

Stručno vijeće raspravlja i odlučuje o stručnim pitanjima rada ustanove u sklopu nadležnosti utvrđenih zakonom, aktom o osnivanju i statutom ustanove, daje upravnom vijeću, ravnatelju i stručnom voditelju mišljenja i prijedloge glede organizacije rada i uvjeta za razvitak djelatnosti, te drugih poslova određenih zakonom, aktom o osnivanju i statutom ustanove.

### 6. Ostala tijela ustanove

#### Članak 51.

1

Ustanova može imati i druga nadzorna, stručna i savjetodavna tijela.

Sastav, način osnivanja, djelokrug i nadležnost tijela iz stavka 1. ovoga članka utvrđuju se statutom ustanove sukladno zakonu i aktu o osnivanju ustanove.

### 7. Tijela podružnice

#### Članak 52.

1

U podružnici ustanove djelatnost i poslovanje organizira i vodi voditelj podružnice u sklopu prava i dužnosti podružnice određenih aktom o osnivanju ili statutom ustanove.

U podružnici ustanove može se osnovati stručno vijeće i drugo tijelo sukladno aktu o osnivanju i statutu ustanove.

### VI. OPĆI AKTI USTANOVE

#### Članak 53.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-53)

Ustanova ima statut kojim se, sukladno zakonu i aktu o osnivanju ustanove, uređuje ustrojstvo, ovlasti i način odlučivanja tijela ustanove, te uređuju druga pitanja od značenja za obavljanje djelatnosti i poslovanje ustanove.

Ustanova ima i druge opće akte sukladno zakonu, aktu o osnivanju i statutu ustanove.

#### Članak 54.

1

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-54)

[20](https://www.iusinfo.hr/zakonodavstvo/pretraga/poveznice/ZA1993B76A1548/clanak-54)

Statut ustanove donosi upravno vijeće uz prethodnu suglasnost osnivača ustanove ako zakonom ili aktom o osnivanju nije drugačije određeno.

Druge opće akte ustanove donosi upravno vijeće ako zakonom ili statutom ustanove nije propisano da ih donosi ravnatelj ili stručno vijeće.

#### Članak 55.

1

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-55)

Statut i drugi opći akt ustanove stupa na snagu najranije dan nakon dana objave na oglasnoj ploči ustanove, odnosno u službenom ili drugom glasilu ako je takav način objavljivanja općih akata ustanove određen zakonom, aktom o osnivanju ili statutom ustanove.

Statut i opći akti ustanove ne mogu imali povratno djelovanje.

#### Članak 56.

1

Javna ustanova dužna je akt o osnivanju, statut te druge opće akte koji uređuju obavljanje njezine djelatnosti ili dijela djelatnosti koja se smatra javnom službom objaviti na svojim mrežnim stranicama na lako pretraživ način i u strojno čitljivom obliku.

### VII. IMOVINA USTANOVE I ODGOVORNOST ZA NJENE OBVEZE

#### Članak 57.

1

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-57)

Sredstva za rad koja su pribavljena od osnivača, stečena pružanjem usluga i prodajom proizvoda ili su pribavljena iz drugih izvora čine imovinu ustanove.

Ako u obavljanju svoje djelatnosti ustanova ostvari dobit, ostvarena se dobit upotrebljava za obavljanje i razvoj djelatnosti ustanove u skladu s aktom o osnivanju i statutom.

Iznimno od odredbe stavka 2. ovoga članka, ostvarena dobit ustanove čiji je osnivač druga pravna ili fizička osoba, odnosno čiji su jedini osnivači druge pravne i/ili fizičke osobe može se upotrijebiti i na druge načine, uz odgovarajuću primjenu propisa o trgovačkim društvima, temeljem odluke osnivača u skladu s aktom o osnivanju i statutom.

Javna ustanova iz članka 6. stavka 2. točke 2. ovoga Zakona ostvarenu dobit upotrebljava sukladno posebnom zakonu.

Ako to nije u suprotnosti sa zakonom, osnivač može dobit ustanove upotrijebiti za razvoj i obavljanje djelatnosti druge ustanove kojoj je osnivač.

#### Članak 58.

1

[4](https://www.iusinfo.hr/zakonodavstvo/pretraga/poveznice/ZA1993B76A1548/clanak-58)

[1](https://www.iusinfo.hr/misljenja-i-tumacenja/pretraga/poveznice/ZA1993B76A1548/clanak-58)

Ustanova ne može bez suglasnosti osnivača ustanove, odnosno tijela kojeg je on odredio, steći, opteretiti ili otuđiti nekretninu i drugu imovinu čija je vrijednost veća od vrijednosti utvrđene aktom o osnivanju ili statutom ustanove.

#### Članak 59.

[23](https://www.iusinfo.hr/sudska-praksa/pretraga/poveznice/ZA1993B76A1548/clanak-59)

Ustanova odgovara za obveze cijelom svojom imovinom.

Osnivač ustanove solidarno i neograničeno odgovara za njene obaveze.

### VIII. JAVNOST RADA USTANOVE

#### Članak 60.

Rad ustanova je javan.

Ustanova je dužna pravodobno i istinito obavještavati javnosti o obavljanju djelatnosti ili dijela djelatnosti za koju je osnovana na način određen statutom ustanove sukladno zakonu i aktu o osnivanju.

#### Članak 61.

1

Ustanova je, s obzirom na karakter svoje djelatnosti, dužna građane, pravne osobe i druge korisnike pravodobno i na pogodan način obavještavati o uvjetima i načinu davanja svojih usluga i obavljanju poslova iz djelatnosti za koju je ustanova osnovana.

Ustanova je dužna na svojim mrežnim stranicama objaviti podatke o uvjetima i načinu pružanja usluga i obavljanju poslova iz svoje djelatnosti.

#### Članak 62.

1

Ustanova je dužna u razumnom roku davati sredstvima javnog priopćavanja na njihov zahtjev informacije o obavljanju svoje djelatnosti i omogućiti im uvid u odgovarajuću dokumentaciju.

Ustanova će uskratiti davanje informacija, odnosno uvid u dokumentaciju samo u skladu s propisima o zaštiti tajnosti podataka i zaštiti osobnih podataka.

#### Članak 63.

Kad javna ustanova održava znanstvena, stručna i druga savjetovanja i skupove o pitanjima za koje je javnost zainteresirana, dužna je sredstva javnog priopćavanja obavijestiti o tome i omogućiti im nazočnost.

### IX. NADZOR NAD RADOM USTANOVE

#### Članak 64.

1

Ako zakonom kojim se uređuje obavljanje određene djelatnosti nije drukčije propisano, nadzor nad zakonitošću rada i općih akata ustanove obavlja tijelo državne uprave u čijem je djelokrugu djelatnost ustanove.

Obavljanje povjerenih poslova državne uprave podliježe upravnom nadzoru sukladno zakonu kojim se uređuje sustav državne uprave.

#### Članak 65.

1

Ako zakonom, kojim se uređuje obavljanje određene djelatnosti, nije drugačije određeno, ravnatelj ustanove dužan je u roku od osam dana od dana donošenja dostaviti statut tijelu iz članka 64. ovoga Zakona. Ravnatelj javne ustanove dužan je u istom roku dostaviti i opći akt kojim se uređuju uvjeti i način obavljanja javne službe.

Ako utvrdi nezakonitosti u sadržaju ili postupku donošenja statuta ili općih akata iz stavka 1. ovoga članka, tijelo koje provodi nadzor ovlašteno je sporni akt obustaviti od izvršenja te uputiti zahtjev za ocjenu njegove zakonitosti Visokom upravnom sudu Republike Hrvatske.

#### Članak 66.

1

Ako ustanova, čiji je osnivač druga pravna ili fizička osoba, odnosno čiji su jedini osnivači druge pravne i/ili fizičke osobe, protuzakonitim obavljanjem svoje djelatnosti ili drugim postupanjem ugrožava pravni poredak Republike Hrvatske, imovinu veće vrijednosti ili živote, sigurnost ili zdravlje stanovništva, tijelo iz članka 64. ovoga Zakona obavijestit će o tome osnivača ustanove i istodobno podnijeti tužbu radi ukidanja ustanove.

Nadležni trgovački sud u slučaju iz stavka 1. ovoga članka postupa sukladno propisima o ukidanju trgovačkog društva.

#### Članak 67.

1

Nad financijskim poslovanjem ustanove nadzor obavlja nadležno tijelo državne uprave, odnosno pravna osoba koja ima za to javnu ovlast.

#### Članak 68.

Nadzor nad stručnim radom ustanove obavlja stručno tijelo određeno zakonom ili drugim propisom utemeljenim na zakonu.

Tijelo iz stavka 1. ovoga članka dužno je ustanovama pružati stručnu pomoć i, sukladno zakonu i drugom propisu, davati im stručne upute o obavljanju djelatnosti ustanove i poduzimati mjere da se spriječe ili otklone pogreške u stručnom radu.

### X. STATUSNE PROMJENE

#### Članak 69.

[3](https://www.iusinfo.hr/sudska-praksa/pretraga/poveznice/ZA1993B76A1548/clanak-69)

[11](https://www.iusinfo.hr/zakonodavstvo/pretraga/poveznice/ZA1993B76A1548/clanak-69)

Ustanova se može pripojiti drugoj ustanovi ili se dvije ili više ustanova mogu spojiti u jednu ustanovu ili se jedna ustanova može podijeliti na dvije ili više ustanova.

Ustanova se može pretvoriti u trgovačko društvo ili pripojiti trgovačkom društvu.

Odluku o statusnim promjenama iz stavka 1. i 2. ovoga članka donosi osnivač ustanove.

Na statusne promjene iz stavka 1. i 2. ovoga članka primjenjuju se na odgovarajući način propisi o statusnim promjenama javnog trgovačkog društva.

### XI. UDRUŽIVANJE USTANOVA

#### Članak 70.

1

Ustanove se mogu, uz suglasnost osnivača, udruživati u zajednice ustanova.

Zajednica ustanova je pravna osoba i upisuje se u sudski registar. Na naziv, sjedište, djelatnost i ustrojstvo zajednice ustanova primjenjuju se na odgovarajući način odredbe ovoga Zakona o nazivu, sjedištu, djelatnosti i ustrojstvu ustanova.

### XII. PRESTANAK USTANOVE

#### Članak 71.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-71)

[4](https://www.iusinfo.hr/zakonodavstvo/pretraga/poveznice/ZA1993B76A1548/clanak-71)

Ustanova prestaje:

1. pravomoćnošću sudske odluke kojom je utvrđena ništavost upisa ustanove u sudski registar;

2. pravomoćnošću odluke o zabrani obavljanja djelatnosti za koju je osnovana;

3. prestankom važenja dozvole odnosno ugovora o koncesiji za obavljanje djelatnosti za koju je ustanova osnovana;

4. odlukom osnivača o prestanku ustanove;

5. pripojenjem drugoj ustanovi ili trgovačkom društvu, spajanjem s drugom ustanovom ili trgovačkim društvom, podjelom na dvije ili više ustanova, te pretvorbom u trgovačko društvo ;

6. pravomoćnošću sudske presude o ukidanju ustanove i

7. u drugim slučajevima određenim zakonom ili aktom o osnivanju.

U slučajevima iz stavka 1. točke 1., 2., 3., 4., 6. i 7. ovoga članka provodi se postupak likvidacije ustanove uz odgovarajuću primjenu propisa o likvidaciji javnog trgovačkog društva.

#### Članak 72.

Nad ustanovom se može provesti stečaj u skladu s propisima o stečaju.

#### Članak 73.

Ostatak likvidacijske, odnosno stečajne mase predat će se osnivaču ustanove.

#### Članak 74.

Podružnica ustanove prestaje :

1.ako ustanova donese odluku o prestanku podružnice,

2. ako ustanova prestane postojati.

### XIII. UPIS U SUDSKI REGISTAR

#### Članak 75.

1

Ustanove, podružnice ustanova i zajednice ustanova upisuju se u sudski registar.

#### Članak 76.

1

Zakonom se može propisati obveza upisa ustanove i u registar, očevidnik ili drugu službenu evidenciju pri tijelu državne uprave u čijem je djelokrugu djelatnost ustanove.

Upis iz stavka 1. ovoga članka može se provesti tek po upisu ustanove u sudski registar.

U slučaju nesuglasja među upisanim podacima, mjerodavnim se smatraju podaci upisani u sudski registar.

Sadržaj registra, očevidnika ili druge službene evidencije iz stavka 1. ovoga članka te postupak upisa uređuje se zakonom ili drugim propisom utemeljenim na zakonu.

### XIV. PREKRŠAJNE ODREDBE

#### Članak 77.

1

Ako zakonom kojim se uređuje obavljanje djelatnosti iz članka 1. stavka 2. ovoga Zakona nije drugačije propisano, novčanom kaznom od 2000,00 do 10.000,00 kuna kaznit će se za prekršaj ustanova:

1. ako ne prijavi upis podružnice u sudski registar (članak 9. stavak 5.),

2. ako u obavljanju djelatnosti i poslovanju ne upotrebljava naziv i skraćeni naziv u obliku i sadržaju u kojem je upisan u sudski registar (članak 23.),

3. ako obavlja djelatnost koja nije upisana u sudski registar, a ne služi obavljanju upisane djelatnosti (članak 30. stavak 2.),

4. ako obavlja određenu djelatnost prije nego što je upisana u sudski registar (članak 31.),

5. ako pri provedbi natječaja za imenovanje ravnatelja postupi protivno odredbama članka 41. ovoga Zakona,

6. ako akt o osnivanju, statut te druge opće akte koji uređuju obavljanje njezine djelatnosti ili dijela djelatnosti koja se smatra javnom službom ne objavi na način propisan odredbom članka 56. ovoga Zakona,

7. ako dobit ne upotrijebi na način propisan odredbom članka 57. stavka 2. ovoga Zakona,

8. ako statut ili opći akt kojim se uređuju uvjeti i način obavljanja javne službe ne dostavi nadležnom tijelu sukladno odredbi članka 65. stavka 1. ovoga Zakona.

Za prekršaj iz stavka 1. ovoga članka kaznit će se novčanom kaznom od 1000,00 do 5000,00 kuna i odgovorna osoba ustanove.

### XV. PRIJELAZNE I ZAVRŠNE ODREDBE

#### Članak 78.

1

[6](https://www.iusinfo.hr/sudska-praksa/pretraga/poveznice/ZA1993B76A1548/clanak-78)

Danom stupanja na snagu ovoga Zakona društvene pravne osobe koje nisu organizirane kao društvena poduzeća, zadruge ili društvene organizacije, ako ispunjavaju uvjete iz članka 1. stavka 2. ovog Zakona, te ako posebnim zakonom nije što drugo određeno, postaju javnim ustanovama.

Osnivačem ustanova iz stavka 1. ovoga članka smatra se Republika Hrvatska.

Vlada Republike Hrvatske može u roku šest mjeseci od dana stupanja na snagu ovoga Zakona donijeti odluku o prijenosu osnivačkih prava nad određenim ustanovama ili vrstama ustanova na jedinice lokalne i područne (regionalne) samouprave ili koju drugu pravnu osobu ili ovlastiti nadležno ministarstvo da ono prenese osnivačka prava na jedinicu lokalne i područne (regionalne) samouprave.

Osnivačka prava iz stavka 3. ovoga članka Vlada Republike Hrvatske ili od nje ovlašteno ministarstvo može prenijeti na drugu pravnu osobu samo uz suglasnost te pravne osobe. O prijenosu osnivačkih prava sklapa se poseban ugovor.

#### Članak 79.

1

[2](https://www.iusinfo.hr/sudska-praksa/pretraga/poveznice/ZA1993B76A1548/clanak-79)

Danom stupanja na snagu ovoga Zakona prestaje nadležnost radničkih savjeta ili po ovlastima njima odgovarajućih organa upravljanja pravnih osoba iz članka 78. stavka 1. ovoga Zakona.

Do konstituiranja upravnog vijeća ili drugog kolegijalnog tijela ustanove sukladno odredbama ovoga Zakona, poslove ravnatelja i tijela upravljanja ustanovom nastavit će obavljati osoba koja obnaša poslovodnu dužnost u pravnoj osobi na dan stupanja na snagu ovoga Zakona.

Vlada Republike Hrvatske i od nje ovlašteno ministarstvo mogu osobu iz stavka 2. ovoga članka razriješiti i na njenu dužnost imenovati drugu osobu sve dok se ne izaberu odnosno imenuju novi organi ustanove u skladu s ovim Zakonom. To pravo imaju i predstavnička tijela jedinica lokalne i područne (regionalne) samouprave, odnosno nadležni organi drugih pravnih osoba na koje su prenesena osnivačka prava.

#### Članak 80.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-80)

Ako Vlada Republike Hrvatske ili ovlašteno ministarstvo ne prenesu osnivačka prava na jedinicu lokalne i područne (regionalne) samouprave ili drugu pravnu osobu, Vlada Republike Hrvatske, odnosno ovlašteno ministarstvo imenovat će upravni odbor ustanove od tri člana, od kojih najmanje jedan mora biti iz redova zaposlenih u ustanovi.

Predstavničko tijelo jedinice lokalne i područne (regionalne) samouprave, odnosno nadležni organ druge pravne osobe na koju su, u skladu s odredbama ovoga Zakona, prenijeta osnivačka prava dužan je u roku mjesec dana od primitka rješenja o prijenosu, odnosno od sklapanja ugovora o tome, imenovati upravni odbor ustanove od tri člana, od kojih najmanje jedan mora biti iz redova zaposlenika ustanove.

Upravni odbor iz stavka 1. i 2. ovoga članka dužan je u roku tri mjeseca od imenovanja donijeti statut i opće akte ustanove i započeti postupak za izbor, odnosno imenovanje članova organa ustanove u skladu sa zakonom i s tim aktima.

Upravni odbor imenovan po odredbama ovoga članka ima prava i dužnosti upravnog vijeća, odnosno drugog kolegijalnog organa ustanove iz članka 35. ovoga Zakona.

#### Članak 81.

1

[1](https://www.iusinfo.hr/sudska-praksa/pretraga/poveznice/ZA1993B76A1548/clanak-81)

Na ustanove koje su osnovane zakonom, odnosno na temelju zakona aktom predstavničkog tijela jedinice lokalne i područne (regionalne) samouprave, i kod kojih je određen vlasnik odnosno osnivač, te u svezi utvrđen postupak imenovanja i razrješenja poslovodnog organa i uređen način upravljanja ustanovom, ne primjenjuju se odredbe članka 78., 79. i 80. ovoga Zakona.

#### Članak 82.

Ovaj zakon stupa na snagu osmoga dana od dana objave u "Narodnim novinama".

(1) Zakon o ustanovama (Narodne novine, br. NN 76-1548/1993), objava od 16.8.1993, na snazi od 24.8.1993

(2) Ispravak Zakona o ustanovama (Narodne novine, br. NN 29-427/1997), objava od 14.3.1997, na snazi od 24.8.1993

(3) Ispravak Zakona o ustanovama (Narodne novine, br. NN 47-924/1999), objava od 17.5.1999, na snazi od 24.8.1993

(4) Zakon o izmjenama i dopuni Zakona o ustanovama (Narodne novine, br. NN 35-1142/2008), objava od 28.3.2008, na snazi od 5.4.2008., propisuje:  
  
"Članak 6.  
  
Ovaj Zakon stupa na snagu osmoga dana od dana objave u »Narodnim novinama«, osim članka 1. ovoga Zakona koji stupa na snagu danom pristupanja Republike Hrvatske u punopravno članstvo Europske unije."

(5) Zakon o izmjenama i dopunama Zakona o ustanovama (Narodne novine, br. NN 127-2562/2019), objava od 27.12.2019, na snazi od 1.1.2020